Bu illər ərzində Azərbaycan bəstəkarlarının yaradıcılıq axtarışları klassik avropa janr sisteminin bütün parametrlərini əhatə edir. Milli opera klassikası, klassik musiqili komediya, ilk simfonik əsərləri, yeni vokal janrlar – romans, kantata, oratoriya, simfoniya, birhissəli simfonik əsərlər, kamera-instrumental əsərlər və s. Əlbəttə, bütün janrlarda yazılan əsərlərin bədii səviyyəsi, keyfiyyəti, tarixi əhəmiyyətinə görə eyni deyildi. Şübhəsiz, bu dövrün ən böyük nailiyyətləri yaradıcılıq axtarışlarının musiqili-səhnə janrları – opera, musiqili komediya ilə bağlıdır. 1908-ci ildə Ü.Hacıbəyovun ilk operası – «Leyli və Məcnun»dan klassik avropa tipli «Koroğlu»ya gedən yol bütöv bir tarixi mərhələdə milli musiqi təfəkküründə baş vermiş böyük təkamülü əks etdirirdi. Bu mərhələdə ən çox müraciət edilən sahə şübhəsiz, opera idi. Operada bəstəkar yaradıcılığının bütün parametrlərində mövcud olan problemlər, axtarışlar, irəliləyişlər, əsas üslub fondu formalaşırdı. Ümumili kdə, bu sahədə tarixi addımları əks etdirən əsərlər «Leyli və Məcnun»(1908 ), «Şah Ismayıl» (1919), «Şahsənəm»(1927), «Nərgiz»(1935) və «Koroğlu»dur (1937). «Leyli və Məcnun» - ilk milli muğam operasıdır. «Əsli və Kərəm»,( 1912) «Şah Abbas və Xurşidbanu»(1912) milli opera çərçivəsində avropa üslub və formalarının tədricən daxil edilməsi cəhdlərini əks etdirir. Muğam operasının avropalaşdırılması prosesinin perspektivi və nəticələrini «Şah Ismayıl» operasının çoxsaylı redaksiyaları üzərində izləmək olar. 20-30-cu illərdə yazılmış üç opera Azərbaycan musiqisinin inkişafında sanki üç inkişaf istəqamətini təqdim edirdi – «Şahsənəm» milli musiqi materialına əsaslanaraq bəstəkarlıq üslubunun oriyentalizmin hazır «reseptləri» ilə inkişafı xətti, «Nərgiz» - sadələşdirilmiş «mahnı üslubiyyatı» ilə yoğrulmuş bəstəkarlıq üslubu xətti, «Koroğlu» -milli musiqi qaynaqlarının əsas janrlarından qidalanaraq, milli musiqi təfəkkürünün qanunauyğunluqlarının klassik avropa üslubu parametrləri ilə ifadəsi. Musiqili komediya janr ının təməli qoyulmaqla yanaşı bu dövrdə janrın klassik nümunələri yaradılır: «O olmasın, bu olsun»(1910), «Arşın mal alan»(1913). Musiqili komediya sahəsində yazılan çoxsaylı əsərlər daha çox vodevilə yaxındır. S.Rüstəmovun «Beşmanatlıq gəlin» musiqili komediyasının tarixi əhəmiyyətinin dəqiqləşdirməyə ehtiyacı var. Ü.Hacıbəyovun da musiqili komediyalarının muasir həyatdan götürülmüş mövzulara yazıldığı faktından çıxış edərək, S.Rüstəmovun əsərinin yeniliyini «müasir mövzuda ilk Azərbaycan operettası» deyil, sovet mövzusunda ilk operetta kimi müəyyənləşdirilməsi daha düzgün olardı. Bu mərhələdə bəstəkar mahnısı, ilk romanslar, ilk xor əsərləri, simfonik əsərlər, kino və teatr musiqisi, xalq çalğı alətləri üçün əsərlər yaranır. Musiqi təhsili sistemi avropa musiqi təhsili stantdartları üzrə qurulur. 1921-ci ildə Azərbaycan Dövlət Konservatoriyası orta ixtisas musiqi məktəbləri, uşaq musiqi məktəbləri, Azərbaycanın rayonlarında texnikumlar və məktəblər ,. Opera teatrında islahatlar keçirilərək rus və Azərbayca n truppası birləşdirilir, Azərbaycan radiosu nəzdində ilk notlu xalq çalğı alətləri orkestri yaradılır. Azərbaycan Dövlət Filarmoniyası, Dövlət simfonik orkestri təşkil edilir. Musiqi folkloristikasının, milli musiqi pedaqogikasının əsası qoyulur.\nBu mərhələ milli bəstəkarlıq uslubunun formalaşmasında yaranma, təşükkül və klassik səviyyənin əldə olunması ilə əlamətdar. Milli klassik üslub dedikdə, «klassik» sözünün mənasında milli musiqi ənənələrinin məhz klassisist üslub kontekstində əxz olunaraq yeni keyfiyyət səviyyəsində təzahürünü nəzərdə tuturuq. Əlbəttə, bu mərhələ «Hacıbəyov mərhələsi» də adlandırıla bilər. Ü.Hacıbəyovun üslubunun «klassik» məğzi və əsasları haqda tədqiqatlardan E.Abasova, Ü.Imanova, F.Əlizadə, Ş.Mahmudova və b. ətraflı yazırlar. Onların müddəalarına dayaqlanaraq bir sıra məqamları ümumiləşdirmə səviyyəsində şərh edək. Klassisist kompleks Ü.Hacıbəyov musiqisində üslubun təməlyüklü komponentidir. Hacıbəyov ənənələrini davam etdirən A.Zeynallının da üslubu bu istiqamətdə formalaşırdı. Tədqiqatçı L.Rzayeva A.Zeynallı üslubunun «klassisist» xarakteri haqda maraqlı müşahidələr irəli sürür. 20-30-cu illərdə S.Rüstəmov, Ə.Bədəlbəyli, C.Hacıyev, Q.Qarayev və s. bəstəkarların yaradıcılığı nda da Hacıbəyov üslubunun əsas tapıntıları emal olunurdu. Eyni zamanda məhz bu mərhələdə artıq gənc bəstəkarların yaradıcılıq maraqlarında formalaşmaqda olan dəst-xətlərində, zövqlərində (S.Prokofyev, D.Şostakoviç, impressionizm, yeni klassisizm, romantik ifadə vasitələri) milli üslubun aktivinə sonrakı mərhələdə daxil olacaq üslub prioritetləri də işarələnirdi. Q.Qarayevin, C.Hacıyevin, Niyazinin ilk qələm təşəbbüslərində, A.Zeynallının əsərlərində dünya musiqi ənənələrinin yeni qatlarının təsiri aydın hiss olunur. Bu istiqamətdə A.Zeynallının əsərləri bu üslub yeniləşməsinin ilk nümunələri – polifoniya, romantizmlə bağlı dil, janr və forma prinsiplərindən bəhrələnmə ilə diqqəti cəlb edir. Q.Qarayevin «Tsarkoye selo heykəli» fortepiano pyesində, sonatinada Prokofyev üslubu, impressionizm cizgiləri, C.Hacıyevin Simfoniyasında S.Prokofyev, D.Şostakoviç üslubunun dramatik simfonizm əlamətləri, Niyazinin fortepiano əsərlərində List-Şopen ənənələri və s. misal ola bilər. Əlbəttə, bu tendensiya həm gənc Azərba ycan bəstəkarlarının ciddi, mükəmməl musiqi təhsili almasının obyektiv nəticəsi,həm də onların fərdi istedad və zövqünün ifadəsi idi.\nII mərhələ üçün 1941-1965-ci illəri xronoloji sərhəd kimi götürmək olar. Bu mərhələnin aşağı həddi Böyük Vətən Müharibəsinin ilk ilidir. Burada əvvəlki mərhələ ilə varislik saxlansa da, bəstəkar yaradıcılığında yeni cəhətlər, yeni səviyyəli inkişaf dinamikası nəzərə çarpır. Bu mərhələni Azərbaycan musiqisinin «qızıl əsri» adlandırmaq olardı. Diqqəti çəkən ən yeni cəhət musiqili – səhnə janrları ilə yanaşı ön plana simfonik musiqinin çıxmasıdır. Məhz bu sahədə bəstəkarlar böyük nailiyyətlər əldə edərək milli simfonizmin ən yüksək nümunələrini yaradır. Milli üslubda baş verən yeniləşmə prosesləri də məhz simfonizm sahəsində cəmləşirdi. Ənənəvi Avropa simfonik janr sisteminə aid əsərlərlə yanaşı, milli və Avropa ənənələrini yeni janr səviyyəsində ümumiləşdirən simfonik muğam yaranır. Azərbaycan bəstəkarlarının böyük qismi simfoniya, bir hissəli simfonik poema, üvertüra, lövhə, süita janrında nümunələr yaradır (C.Hacıyevin «IV simfoniyası», R.Hacıyevin «Gənclik simfoniy ası», C.Hacıyevin «Sülh uğrunda», Q.Qarayevin «Leyli və Məcnun» simfonik poemaları, F.Əmirovun və Niyazinin simfonik muğamları, F.Əmirovun «Nizami» simfoniyası, Q.Qarayevin balet süitaları, «Don Kixot» simfonik qravürləri, S.Hacıbəyovun «Karvan», «Uvetüra» simfonik əsərləri və s.).\nBalet janrında klassik nümunələr yaranır. Q.Qarayevin «Yeddi gözəl», «Ilıdırımlı yollarla», A.Məlikovun «Məhəbbət əfsanəsi» baletlərinin tarixi əhəmiyyəti Azərbaycan musiqisi ilə məhdudlaşmır. Opera janrı, yenə də bəstəkar diqqətinin mərkəzindədir. «Koroğlu»dan sonra F.Əmirovun «Sevil» operası yüksək qiymətləndirilir. Musiqili komediya, operetta janrında S.Ələsgərovun, R.Hacıyevin, T.Quliyevin əsərləri ilə yeni səhifə açılır.Yeni estrada mahnısı ənənəsi, ümumiyyətlə milli estrada musiqisinin təməli qoyulur. Azərbaycan kino musiqisinin qızıl fondu da elə bu illər formalaşır. Bəstəkar yaradıcılığında dil-üslub mündəricəsi baxımından da mühüm dəyişikliklər baş verir. Musiqi yaradıcılığında Ü.Hacıbəyov ənənələri ilə yanaşı, dünya musiqi ədəbiyyatının yeni ənənələrinin təsiri ilə ümumən romantik səciyyəli milli üslub formalaşır: lirikanın vüsət alması, proqramlılıq, romantik səciyyəli harmonik vasitələr, orkestrovka dəst-xətti, romantik obrazlar, poetikləşmiş mövz uları qeyd etmək olar, Musiqi üslubuna rus romantizmi ənənələri, XX əsrə artıq xronoloji deyil, mahiyyəti etibarilə aid olan təbəqələr – (D.Şostakoviç, S.Prokofyev, impressionizm, neoklassisizm daxil olur).\nI mərhələdə üslub axtarışları, fərdi dəst-xətt Ü.Hacıbəyovun güclü təsiri ilə formalaşırdısa, II mərhələdə Azərbaycan musiqisinə bir neçə parlaq özünəməxsus fərdi üsluba malik bəstəkarlar daxil olur. Onlar arasında Q.Qarayev və F.Əmirov – iki müxtəlif, lakin çox güclü cazibə və təsir qüvvəsinə malik idilər. Hər iki sənətkarın (eləcə də Niyazi, C.Hacıyev, R.Hacıyev, Ə.Abasov, Z.Bağırov, A.Rzayev, T.Bakıxanov, A.Məlikov, M.Mirzəyev və başqalarının) üslubunda romantik xüsusiyyətlər müəyyələşdirici xassədir. Bu mərhələni biz Azərbaycan musiqisində milli romantizmin çiçəkləndiyi illər kimi səciyyələndirə bilərik. Q.Qarayevin, F.Əmirovun yaradıcılığında bu keyfiyyətin müxtəlif təzahür formaları haqqında L.Karagiçeva, I.Abezqauz, E.Abasova, S.Qasımova, V.Əlixanova-Şərifova, L.Mehdiyeva ətraflı yazmışlar. Qarayev məktəbinin də formalaşması məhz bu dövrə aiddir.\nMilli ənənələrə münasibət formaları da yeni vasitələr və imkanlarla zənginləşmiş bəstəkar təfəkkürü mövqelərindən diqtə edilir. Bəstəkar yaradıcılığında fərqil mövqelər, estetik platformalar, bir sözlə yetkin, genişmiqyaslı bəstəkarlıq məktəbi anlayışı təsdiqlənir.\nII mərhələdə nəzərə çarpan mühüm yeni keyfiyyət – Azərbaycan bəstəkarlarının geniş miqyaslı beynəlxalq səviyyəyə çıxmasıdır. Azərbaycan bəstəkarlarının opera, balet, simfonik musiqi, mahnı sahəsində yaradıcılıq nailiyyətləri təkcə SSRI məkanını deyil, bütün dünyanı əhatə edir. Bəstəkarlıq məktəbinin yüksək səviyyəsi qeyri-milli mövzuların işlənməsində də özünü büruzə verir . Beləliklə II mərhələnin bəzi əsas yenilikçi cəhətlərini ümumiləşdirək.\n1) simfonik musiqi janrlarının vüsət alması və ön plana çıxması\n2) mövzu – obraz dairəsinin genişlənməsi\n3) bəstəkarlıq üslubunun yeni ənənələrin əxzi hesabına rəngarəngləşməsi- milli romantizm kimi ümümiləşdirilə biləcək üslub dairəsinin və prinsiplərinin formalaşması.\nBu mərhələ daxilində sonrakı illərin xarakterini və istiqamətini müəyyənləşdirən bir sıra cəhətlər formalaşır. Q.Qarayev və C.Hacıyevin 40-cı illərdə üz tutduğu neoklassisizm təmayülü 60-cı illərdən Azərbaycan musiqisində ayrıca nüfuzlu istiqamətə təkan verir. Qarayev yaradıcılığında 60-cı illərin əvvəllərində ilk əlamətləri «24 prelüd» silsiləsindən axırıncı dəftər, skripka və fortepiano üçün sonata, «Don Kixot» simfonik qravürlərində sezilən üslub dəyişiklikləri – yeni mərhələni açan III simfoniya ilə nəticələnir. Azərbaycan bəstəkarlarının Xruşov mülayimləşməsi nəticəsində XX əsrin yeni üslub qatları və informasıyası ilə tanışlığının «laboratoriya» mərhələsi başlanır.\n1965-ci ildə ifa olunmuş Q.Qarayevin III simfoniyası ilə «yeni Azərbaycan» musiqisinin təməli qoyulur. Bu əsər Azərbaycan bəstəkarları tərəfindən XX əsrin bədii təfəkkürü və dünyagörüşünü əks etdirən ənənələrin fəal mənimsənilməsinə təkan verir. Azərbaycan avanqardı da elə bu illərdə formalaşır. (10)\n1. Istoriə muzıki narodov SSSR.t. 1-5 M. Sovetskiy kompozitor.1970, 1972, 1973,1974\n2. G.Abasova, Q.Kasimov. Oçerki muzıkalğnoqo iskusstva Sovetskoqo Azerbaydcana. B.Glm.1970\n3. I.Abezqauz. O xudocestvennıx otkrıtiəx operı «Keroqlu» Uzeira Qadcibekova. M.Sovetskiy kompozitor.\n4. Bu mövzuya biz ayrıca məqalədə toxunacağıq,\n5. Ümumittifaq Kommunist (bolşeviklər) Partiyasının Mərkəzi Komitəsinin 1932-ci il 23 aprel tarixli «Ədəbi-bədii təşkilatların yenidən qurulması haqqında» qərarı.\n6. Sovet Ittifaqı Kommunist Partiyası Mərkəzi Komitəsinin 1948-ci il 10 fevral tarixli «V.Muradelinin «Böyük dostluq» operası … haqqında»\n7. Sovet Ittifaqı Kommunist Partiyası Mərkəzi Komitəsinin 1948-ci il 10 fevral tarixli «V.Muradelinin «Böyük dostluq» operası … haqqında» qərarı\n8. Muzıka XX veka.Oçerki. Moskva, «Muzıka» 1977, 1980\n9.I.Semenova. Razvitie simfoniçeskoy kulğturı Azerbaydcana v 20-30-e qodı. Materialı konferenüii «Opıt istoriçeskoqo razvitiə muzıkalğnoy kulğturı v Sovetskom Azerbaydcane», B. 1991.\n10. Nizami Cəfərov. Azərbaycanşünaslığa qiriş. Bakı, AzAtaM.2002. s.470. XX əsrin 60-cı illərindən başlanan yeni inkişaf mərhələsi haqda məqalə müəllifinin monoqrafiyasında ətraflı yazılmışdır.


Martın 6-da İqtisadiyyat Nazirliyinin Sahibkarlığa Kömək Milli Fondu, Azərbaycan Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin (“ASAN xidmət”) tabeliyində “ABAD” (Ailə Biznesinə Asan Dəstək) publik hüquqi şəxs və “Azər-Türk Bank” ASC arasında birgə əməkdaşlığa dair Niyyət Protokolu imzalanıb. Niyyət Protokoluna əsasən, İqtisadiyyat Nazirliyinin Sahibkarlığa Kömək Milli Fondu “ABAD”çıların investisiya layihələrinin dövlətin güzəştli kreditləri hesabına dəstəklənməsini təmin edəcək, “Azər-Türk Bank” ASC həmin kreditləri illik faiz dərəcəsi 4 faizdən artıq olmamaqla sahibkarlara çatdırılmasında müvəkkil bank kimi çıxış edəcək, “ABAD” publik hüquqi şəxs isə maliyyələşdirilmiş layihələr hesabına əldə olunmuş məhsulun marketinqinin həyata keçirilməsində sahibkarlara köməklik göstərəcək.\nİmzalanan Niyyət Protokolu üzrə birgə əməkdaşlığın üstünlüklərini qeyd edən İqtisadiyyat Nazirliyinin Sahibkarlığa Kömək Milli Fondunun icraçı direktoru Şirzad Abdullayev “ABAD”çıların investisiya layihələrinin dövlətin güzəştli kreditləri hesabına maliyyələşdirilməsinin yaratdığı əlavə imkanları, özəl sektorun, o cümlədən kiçik və orta sahibkarlığın inkişafında əhəmiyyətini vurğulayıb. “ABAD” publik hüquqi şəxsin direktoru Rüfət Elçiyev “ABAD”ın məqsədləri və fəaliyyət istiqamətləri barədə məlumat verərək bildirib ki, qurum kiçik və orta sahibkarlığın inkişafı, əhalinin məşğulluq səviyyəsinin artırılması, rəqabətqabiliyyətli ailə təsərrüfatlarının formalaşdırılmasına dəstək vermək məqsədilə sosialyönümlü layihələr həyata keçirir. “ABAD” mərkəzlərində ailə təsərrüfatlarının formalaşdırılması və inkişaf etdirilməsi üzrə texniki, biznes-konsaltinq, maliyyə, marketinq, logistika və satışın təşkili, brendinq, dizayn və hüquqi yardım üzrə dəstək mexanizmləri tətbiq olunur. “ABAD”çıların istehsal etdiyi məhsulların sertifikatlaşdırılması “bir pəncərə” prinsipi üzrə aparılır.\nTədbirdə çıxış edən “Azər-Türk Bank” ASC-nin idarə heyətinin sədri Orxan Hüseynov bildirib ki, bu gün imzalanan Niyyət Protokolu üzrə nəzərdə tutulmuş layihələrin maliyyələşdirilməsində müvəkkil bank olaraq, “ABAD”çıların investisiya layihələrinə illik faiz dərəcəsi 4 faizdən artıq olmamaqla güzəştli kreditlər veriləcək, birgə əməkdaşlıq “ABAD”ın fəaliyyətinin daha da genişlənməsinə öz töhfəsini verəcək. Tədbir çərçivəsində İqtisadiyyat Nazirliyinin Sahibkarlığa Kömək Milli Fondunun vəsaiti hesabına “Azər-Türk Bank” ASC tərəfindən ət və meyvə emalı, misgərlik, əl işləri və digər sahələrlə məşğul olan 12 sahibkara 150 min manat dövlətin güzəştli kreditləri verilib. Sonda tədbir iştirakçıları “ABAD”çıların istehsal etdiyi məhsulların sərgisi ilə tanış olublar. Sərgi ziyarətçilər tərəfindən maraqla qarşılanıb. İqtisadiyyat Nazirliyinin Sahibkarlığa Kömək Milli Fondu “ABAD” publik hüquqi şəxs ilə birlikdə belə layihələrin maliyyələşdirilməsini davam etdirəcək.


«Economist Intelligence Unit» Azərbaycanı avtoritar rejimli ölkələr sırasına qoyur\n2021, 23 Sentyabr, Cümə axşamı, Bakı vaxtı 07:09\nArxiv foto. Bakıda demokratiya tələb edən müxalifət fəalları saxlanarkən. 10 dekabr 2012\nAZƏRBAYCAN 165 ÖLKƏ ARASINDA 139-CU YERDƏ OLDU\nEconomist İntellegence Unit özünün yeni yayılan illik hesabatında Azərbaycanı avtoritar rejimli ölkələr sırasına qoyub.\nDünyanın 165 ölkəsində demokratiyanın 2012-ci ildəki vəziyyətini öyrənən təşkilat “Demokratiya İndeksi 2012” adlı hesabat hazırlayıb. Sənəddə ölkələr demokratiyanın vəziyyətinə görə 4 qrupa bölünür: Tam demokratik ölkələr, qüsurlu demokratiyası olan ölkələr, hibrid rejimli ölkələr və ən sonda avtoritar rejimli ölkələr.\nSənəd müəllifləri Azərbaycanın avtoritar rejimli ölkələr, Ermənistan və Gürcüstanın isə hybrid rejimli ölkələr sırasında olduğunu qeyd edirlıər.\nSənədə görə Azərbaycan demokratiyanın vəziyyəti sarıdan 165 ölkə arasında 139-cudur. Azərbaycan bu mövqeyi ilə Qambiya, Oman, Qatar kimi ərəb ölkələrindən də geridə göstərilir. Azərbaycanın qonşularından olan Gürcüstan 93-cü, Ermənistan 114-cü, Rusiya 122-ci, Türkmənistan 161-ci sırada göstərilir.\nƏN PİSİ HÖKUMƏTİN FUNSİONALLIĞIDIR\nHesabatda demokratiyanın səviyyəsi beş müxtəlif sahədə vəziyyət əsasında qiymətləndirilir: seçki prosesi və pluralizm, vətəndaş azadlıqları, hökumətin funksionallığı, siyasətdə iştirak və siyasi mədəniyyət.\nMüəlliflərə görə Azərbaycanda beş kateqoriya içərisində nisbətən vətəndaş azadlıqlarının səviyyəsi yaxşıdır. Ən aşağı vəziyyət isə hökumətin funksionallığındadır.\nMüəlliflər qeyd edirlər ki, Azərbaycanda demokratiyanın vəziyyəti 2006-cı ildən bəri pisləşir. 2006-cı ildə Azərbaycanın Demokratiya indeksi 3.31 bal, 2012-ci ildə isə daha aşağı – 3.15 bal olub.\nYENƏ İKİLİ STANDARTLAR?\nAzərbaycan rəsmiləri adətən belə tənqidləri Bakıya yönəlmiş hansısa siyasi təzyiq cəhdi adlandırırlar. Demokratik İslahatlar Partiyasının lideri Asim Mollazadə də hesabatda hansısa ikili standartlarla yanaşa meyli hiss etdiyini bildirir.\nOnun sözlərinə görə əgər Azərbaycanda etiraz aksiyası iştirakçıları döyülürsə, Ermənistanda sadəcə olaraq öldürülür. 2008-ci ilin president serçkisindən sonra aksiyada öldürülən 10 nəfərə görə günahkarlar hələ də cəzalandırılmayb.\nAzərbaycanla müqayisədə Ermənistanda prezidentliyə namizəd təzyiqlərə məruz qalmır, sadəcə güllə ilə susudrulur.\nAmma Azərbaycanın avtoritar, Ermənistanın isə hibrid rejimli dövlətlər sırasında göstərilməsi onun fikrincə, hesabatın dəyərini aşağı salır:\n- Azərbaycan da bir keçmiş sovet respublikasıdır. Burada insan haqlarının pozulması təbiidir. Ölkədə çox ciddi islahatlar aparılmalıdır. Amma Ermənistan və Rusiyada vəziyyətin daha yaxşı göstərilməsi bu hesabatın qiymətini aşağı salır.\nƏSLİNDƏ SIFIR OLMALI İDİ?\nSeçki Monitorinq Mərkəzinin rəhbəri Anar Məmmədli isə hesabatda Bakının\nnvanına səslənən tənqidlərin ona sürpriz olmadığını deyir.\nO qeyd edir ki, Azərbaycanda vəziyyəti əslində sıfır demokratiya kimi qiymətləndirmək lazım idi. Səbəb kimi də xüsusilə 2005-ci ilin parlament seçkisindən sonra ölkəsə azadlıqların kütləvi şəkildə boğulmasını göstərir:\n- 2005-ci ilin parlament seçkisindən sonra ölkədə siyasi azadlıqların təmin olunmasında ciddi geriləmələr müşahidə edilir. Həmin seçkidən bir qədər sonra keçirilmiş etiraz aksiyası paytaxt Bakıda sərbəst toplaşmaq azadlığı ilə bağlı yeganə nümunədir.\nO zamandan bəri keçirilən 3 seçki və referendumun heç biri yerli və beynəlxalq müşahidəçilər tərəfindən demokratik seçki standartlarına uyğun seçki kimi qiymətləndiriulməyib.\nŞƏRQİ AVROPA GERİLƏYİR, ƏRƏB DÜNYASI İRƏLİLƏYİR\nMərkəzi ofisi Londonda yerləşən Economist İntellegence Unit 1946-cı ildən bəri müxtəlif sahələrdə təhlillər hazırlayaraq maliyyəçilərə, dövlət qurumlarına satır. Təşkilat son illər dünyada demokratiyanın vəziyyətinə dair də hesabatlar hazırlayır. Martın 25-də yayılan sənəd təşkilatın dünyada demokratiyaya dair 5-ci hesabatıdır.\nEconomist İntellegence Unit qeyd edir ki, ümumilikdə Şərqi Avropa ölkələri son illər demokratiya sarıdan çox aşağı göstəricilər nümayiş etdirirlər. 2012-ci ildə bu regiondakı 28 ölkədən 10-da demokratiyanın səviyyəsi geriləyib. Xüsusilə Müstəqil Dövlətlər Birliyi ölkələrinin çoxunda avtoritarizm güclənib.\n“Xüsusi media azadlıqları sahəsində ciddi geriləmələr var. 2008-ci ildən bəri güclənən bu tendensiya bütün regiona təsir edir. Əsasən də electron media sahəsində ciddi problemlər var. Yazılı mediada və internet sahəsində də azadlıqlar boğulur, amma electron media adətən ciddi dövlət nəzarəti tətbiq edilir, ya da təsir altında saxlanır” -deyə müəlliflər qeyd edirlər.\nHesabata görə ərəb dünyasında görünməmiş demokratiya dalğasının dünyada demokratikləşdirmə prosesinə də ciddi təsir edə bilər. Amma eyni zamanda ərəb ölkələrində demokratiyanın perspektivləri də qeyri-müəyyən olaraq qalır.\nHesabata görə ABŞ və Böyük Britaniya demokratik ölkələrin öncül mövqelərini qoruyurlar. Amma siyasi səhnənin qütbləşməsi ABŞ demokratiyasına əksinə, bir qədər mənfi təsir edib. Britaniya demokratiyası isə institutlaşma böhranı yaşayır.\nİ. Əliyev: «Bizdə mətbuat azadlığı, vicdan azadlığı, bütün siyasi azadlıqlar var»


Yenidən istifadə edilə bilən şablonları düzəltmək üçün asan bir yol - Necə\nYenidən istifadə edilə bilən şablonları düzəltmək üçün asan bir yol\nBunları ən çox mağazada tapa bilərsiniz. Onların bir çoxundan keçsəniz, eBay-da crazy ucuza toplu paket tapa bilərsiniz.\nHaradan almaq olar: sənət mağazaları, Walmart, amazon, eBay və s.\nÖz şəklinizi şablon formasına necə çevirəcəyinizi bilmirsinizsə, asan bir yol üçün strix.org.uk/stencil/ səhifəsinə baxın. VƏ Stencilpunks.com, stencilry.com, spraypaintstencils.com hamısı zəhmli saytlardır\nİstənilən sənətkarlıq / sənət mağazasında və hədəf kimi yerlərdə tapın\nYalnız öyrənirsənsə, ucuz olanı kir kimi istifadə edəcəyəm, Walmart kimi bir marka sprey boyası yoxdu, əks halda yaxşı şeyləri əldə et! (Ironlak, Montana, vs. ... krylon da olduqca yaxşı ola bilər.\nKüçə incəsənəti !\nƏn azı iki fərqli rəngə sahib olun.\nKətan! Və ya ... karton, taxta qırıntıları, afişa lövhəsi, küçə! - oh jk Mən küçə sənətini tamamilə qəbul etmirəm ...\nBu şablonunuzu kəsmək üçündür. Kəşf etdiyim ən yaxşı / asan səthdir. Bir qənaət mağazasında ucuz bir qiymətə asanlıqla bir və ya oxşar bir şey tapın (yalnız metal bayraq səthi olmalıdır) ..\nƏvvəlcə işləyə biləcəyiniz, şablon kəsicinizin peçenye təbəqəsinə çatmasına imkan verəcək bir çıxış yeri tapın, şablonları kəsin - kəsicini qızdırın!\nYan not: ümumiyyətlə trafaret kəsiciləri uc variantlarında bir neçə əlavə vida ilə gəlir (xəttatlıq, geniş, nazik və s.) Ən incə, ən diqqətçəkən olanı istifadə edərək, xüsusən də detal vermək üçün təcrübəmdə ən yaxşı işləyir.\nEynilə ... (Mənim üçün mətbəx tezgahı ən asandır, çünki satış yerləri dəzgahlarla bərabərdir)\nTamam, indi yazdırmalı olduğunuz şəklinizi götürün (qaralama rejimi istifadə edin və mürəkkəbdən istifadə edin!), BİR laminasiya edən təbəqənin altına və ya "bir təbəqənin 1/2-si" nin altına qoyun - (vərəqləri yarıya bölün, nəticədə w / 2)\nPaketdən təzə bir laminat təbəqə\nBir laminat təbəqə yarıya "qopdu"\nLaminasiya təbəqəsinin altında seçilmiş şəkil\nİndi trafaret şəklinizi qırxınızdan istifadə edərək laminasiya edən təbəqənin üstünə çəkin - qarışıqlıq göstərdiyiniz təqdirdə həmin bölgəni "yenidən etmək" üçün 2-ci rəngli tünddən istifadə edin, beləliklə kəsmək üçün düzgün xətləri biləcəksiniz.\nBütün qara bir təbəqəli şablonları izləmək / kəsmək asandır. Çox qatlı bir şablon hazırlayırsınızsa, ONE lam istifadə edin. hər təbəqə üçün vərəq (boz sahə, qara sahə, ağ sahə və s.) və hər birini etiketlədiyinizə əmin olun.\nİndi bitmiş izlənmiş şəklinizi peçenye üzərinə qoyun və şablon kəsicinizi götürün və əsasən şəkli "kəsin". Yavaş get! Kəsmə zamanı kəsicinin necə hiss etdiyinə dair bir fikir əldə edin.\nKəsmə işlərini bitirdikdən sonra, şəklinizin parçalarını diqqətlə cırın və bir yer qaçırmadığınızdan və ya hər hansı bir yerə toxunmağınız lazım olduğundan əmin olmaq üçün diqqətlə araşdırın.\nParçalar və tamamilə kəsilmiş şablon.\nİndi şablonu nəyin üzərinə səpəcəyinizi seçin. Sprey boya rənginizi seçin. Sprey etmək üçün çölə çıxın! Hərəkətli bir qutunun istifadəsi çox faydalıdır - şablonu seçilmiş əşyanın üzərinə qoyun və sprey edin!\nBəli ... stencili püskürtmədən ƏVVƏL üstünə qoyduğunuz yerə sürətlə bir sprey və ya iki yapışqan verin.\nKönüllü: əlinizdə hurda afişa lövhəsi və mavi rəngkarların lentinin olması, boya istəmədiyiniz yerləri bağlamaq üçün əlverişli ola bilər (birdən çox rəng səpirsinizsə və ya həddindən artıq çiləməyi istəmirsinizsə).\nİndi bitirdin! Yeni sənət əsərinizi asın və heyranlıqla ona baxın.\nƏlavə ipucu: şablonunuzu yenidən istifadə etməyi planlaşdırırsınızsa, onu düz bir səthdə qurutun, sonra şablonlarınızı saxlamaq üçün ucuz bir qovluqdan istifadə edin - bunları mum kağızı vərəqləri arasında yerləşdirməyi məsləhət görürəm!\nPunk və ana\nQışqıran oğlan / patti Smith\nLil punk dostum\nBu təlimatı nəzərdən keçirdiyiniz üçün təşəkkür edirik!\nVideoya baxın: Discord Şablonlar #1 - Standart Server Şablon\nYenidən istifadə edilə bilən şablonları düzəltmək üçün asan bir yol...


Rusiya və Uruqvayın rəqibləri məlum oldu\n06:44 10 İyul 2020\n23:56 25.06.2018 (Yenilənib 04:08 26.06.2018) Qısa URL\nAvropa təmsilçiləri B qrupunun qalibi olublar\nBAKI, 25 iyun — Sputnik. Rusiyada keçirilən futbol üzrə dünya çempionatında B qrupunda son oyunlar keçirilib.\nSputnik Azərbaycan-ın məlumatına görə, Saransk şəhərində İran və Portuqaliya milliləri üz-üzə gəliblər. Oyunun ilk yarısı qarşılıqlı hücumlar şəraitində keçib. İranlı futbolçular daha fəal görünüblər, lakin yaranmış məqamları qola çevirə bilməyiblər. 45-ci dəqiqədə isə portuqaliyalı Kuarejma gözəl zərbə ilə topu iranlıların qapısından keçirib və ilk hissə bu hesabla bitib — 1:0.\nİkinci hissəyə portuqallar daha fəal başlayıblar və 53-cü dəqiqədə Ronaldu penalti vurmaq fürsəti qazanıb. Lakin iranlıların qapıçısı Beyranvənd Ronalduya qol vurmağa imkan verməyib. Artırılmış 3-cü dəqiqədə isə Ənsarifərd penaltidən topu portuqalların qapısından keçirib — 1:1. Beləliklə, oyun heç-heçə bitib.\nKalininqrad şəhərində isə İspaniya və Mərakeş yığmalarının oyunu keçirilib. Bu oyunda hesabı gözlənilmədən qrupun autsayderi açıb. Mərakeşli Butaib 14-cü dəqiqədə ispanları məyus edib — 1:0. Lakin onların sevinci 5 dəqiqə çəkib. 19-cu dəqiqədə İsko hesabı bərabərləşdirib — 1:1. İspanların cəhdlərinə baxmayaraq ilk hissə belə qurtarıb.\nİkinci hissədə mərakeşlilər bir neçə əlverişli məqam yaradıblar. 81-ci dəqiqədə Ən Nasiri ikinci topu ispanların qapısından keçirib — 2:1. Artırılmış 1-ci dəqiqədə isə Aspas hesabı bərabərləşdirib — 2:2. Oyun bu hesabla qurtarıb.\nBeləliklə, İspaniya 3 görüşdə 5 xal toplayaraq B qrupunun lideri olub. İkinci yerdə 5 xalla Portuqaliya qərarlaşıb. Bu da o deməkdir ki, iyunun 30-da keçiriləcək 1/8 final oyununda Uruqvay Portuqaliya ilə qarşılaşacaq. İspaniya isə iyulun 1-də 1/8 finalda Rusiya yığması ilə üz-üzə gələcək.\nMərakeş (1 xal) və İran (4 xal) yığmaları isə qrupda qalaraq mundialı tərk edirlər.\nDünya çempionatında günün oyunları: Almanlar vəziyyətlərini düzəldə biləcəklərmi


Meymun qəfəsində kombi - BAKI ZOOPARKINDA QIŞ HAZIRLIQLARI - ApaTV\nMeymun qəfəsində kombi - BAKI ZOOPARKINDA QIŞ HAZIRLIQLARI\n12:29 – 14 Noyabr, 2017\nAPA TV-nin xəbərinə görə, heyvanların həyat tərzinə uyğun xüsusi şərait yaradılıb.\nZooparkın direktoru Azər Hüseynov deyir ki, soyuğa davamlı heyvanlar zooparkda öz həyatlarına olduğu kimi davam edir, isti sevən heyvanların qəfəslərinə isə istilik sistemi quraşdırılıb: "İstilik sistemi əsasən yoxlanılıb, artıq kombi sistemlərini yandırmışıq. Bu, meymunların saxlanma yerinə aiddir. Timsahda isti döşəmədir. Tutuquşular, yaquar və kenquru olan yerlərdə istilik olmadığına işıq sistemi ilə yağ radiatoru qoymuşuq".\nQışa tədarüklə yanaşı, zooparka yeni heyvanlar da gətirilib. Heyvanat parkının direktoru deyir ki, həmin heyvanlar artıq zooparkın şəraitinə uyğunlaşıb. Havalar soyusa da, zoopark sakinlərini ziyarətə gələnlərin sayı azalmır. Bura balacaların sevimli məkanı olsa da, böyüklər də gəlir: "Mənim nəvəm bloggerdir, gəlib zooparka ki, burdan videobloq çəksin, qoysunlar "Youtube"a, bütün dünya baxsın ki, nə var, nə yox bizim zooparkımızda".


Rəsul Quliyevdən Vasim Məmmədəliyevə tənqid: “Adəm və Həvva əfsanədir“ » Xeberaz.az\n“Heç 2-ci sinif şagirdi olan uşaq da belə fərziyələr irəli sürməməlidir”\nŞərqşünas alim, akademik Vasim Məmmədəliyevin aznews.az saytına verdiyi müsahibə sosial şəbəkələrdə geniş müzakirələrə səbəb olub.\nMüzakirələrdə akademikin fikirlərinin reallıqla uzlaşmadığı, rasionallıqdan və elmilikdən uzaq olduğu vurğulanır.\nQeyd edək ki, Vasim Məmmədəliyev insanların cinlərlə evlənərək çoxaldığını bildirib. O həmçinin deyib ki, Həvva iki-iki doğurmuş - bir oğlan, bir də qız. Birinci qarında olan oğlan, ikinci qarında olan qızla evlənirmiş.\nAkademikin bu cür açıqlamalarına dini mövzularda qalmaqallı fikirlər səsləndirən, eks-spiker Rəsul Quliyev reaksiya verib.\nRəsul Quliyev Modern.az saytına açıqlamasında bildirib ki, möhtərəm alimin dinlərin yaradılmasında istifadə edilən möcüzə, əfsanə və mifləri həqiqət və reallıq kimi qəbul etməsi akademikin biliyinə çox böyük şübhə yaradır.\nR.Quliyevin sözlərinə görə Allahın Adəm və Həvvanı yaratması məsələsi əfsanədən başqa bir şey deyil.\n“Allahın ilk insanlar kimi Adəm və Həvvanı yaratması fikri əfsanədir. Bu, “hər şey Allahın iradəsinə tabedir” fikrini təsdiqləmək üçün ortaya atılan bir iddiadır. Bunu ciddi qəbul etmək və arxasınca Həvvanın əkiz doğması və sair kimi `lətifələr` haqqında fikir söyləmək çətindir”,-deyə Rəsul Quliyev bildirib.\nEks-spiker “Quran”ın yazılması məsələsinə də toxunub. Onun fikrincə, “Quran” özündən əvvəlki “Tövrat” və “İncil”dən götürülən materiallar əsasında yazılıb.\n“Ümumiyyətlə, “Quran” yazılı şəkildə Məhəmməd peyğəmbər vəfat edəndən 30 il sonra meydana çıxıb. Əsas əfsanə və miflərin hamısı “Tövrat” və “İncil”dən götürülüb. O cümlədən Həvva məsələsi.\nYazılı “Quran” Məhəmməd peyğəmbərin şifahi dediklərinin dövrünün alim və talantlı şairləri tərəfindən işlənilməsi və korrektə olunmasından sonra ortaya çıxıb.\n“Quran” o dövrdə insanların müəyyən bir qanunlar çərçivəsində yaşaması üçün ana yasadır. Onun unikallığı 1400 il bundan öncə yazılmasına baxmayaraq, bu günə qədər aktuallığını itirməməsidir. İnsanlarla cinlərin cütləşməsi, Həvvanın əkiz doğması və ya Məhəmməd peyğəmbər namaz qılanda altına nəsə bir predmet qoyanın adının “Quran”a düşməsi kimi fərziyələri alim yox, 2-ci sinif şagirdi olan uşaq da irəli sürməməlidir”.\n21-05-2015, 20:23 İsfəndiyar Axundov: " Mən heç istintaqa da cəlb edilməmişəm"\n6-02-2018, 11:25 Zəhərlənmələrin STATİSTİKASI: Zəhərlənənlərin çoxu qadınlar olur\n21-05-2016, 16:18 Ərdoğan biznesmenin burnunu qırdı\n25-02-2018, 19:34 Sabah Bakıda bəzi küçələr bağlı olacaq\n19-04-2019, 12:23 "Əməliyyata gedəndə oğlum bilmirdi ki, anası xərçəngdir..." - Azərbaycanlı aparıcı\n10-06-2018, 11:39 Ermənilər Qazaxın kəndlərini atəşə tutub\n12-05-2017, 11:20 Bu gün Bakı İslamiadasının rəsmi açılışı olacaq


“Dedi ki, ata, səni bütün Azərbaycana tanıdacam...” - Nərminin Nərminsiz qalan evi və məktəbi - VİDEO » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n"İtməzdən bir neçə gün qabaq mənə dedi ki, ata, məni karateyə qoy. Mən hamıdan daha cəldəm. Karateni yaxşı öyrənib, səni bütün Azərbaycana tanıdacam. Tanıtdı. Balam məni də, kəndini də yanan cəsədi, başına açılan müsibət, yarıda qalan ömrüylə hər kəsə tanıtdı...”\n10 yaşlı Nərmini daha yaxından tanımaq üçün isə onun oxuduğu məktəbə getdik. Lakin qarşılaşdığımız mənzərə bizi dəhşətə gətirdi. Azyaşlının oxuduğu kənd məktəbi o qədər şəraitsiz idi ki, deməyə söz tapmırıq. Bu məktəb 1986-ci ildə tikilib. Amma bu illər ərzində təhsil ocağı bir dəfə də olsa, əsaslı təmir edilməyib. Uşaqlar toz-torpağın, sallanan elektrik kabellərinin içərisində, sınıq-salxaq partalarda oturub dərs öyrənirlər. Bunun səbəbini soruşanda isə müəllimlər bildirdilər ki, məsələylə bağlı dəfələrlə aidiyəti orqanlara müraciət ediblər. Hər dəfə də eyni cavabı - "təmir olunacaq” cavabını alıblar. Amma illərdir bu vədə əməl olunmayıb. Yalnız son məlum hadisələrdən sonra məktəb əlaqədar qurumların yadına düşüb.\n"Uzun illərdir, bu məktəbdə çalışıram. Nərmin çox sakit, çalışqan və ünsiyyətcil qız olub. Mən onu cəmi iki aydır tanıyırdım, amma çox sevmişdim. Heç vaxt nadinc, yanlış hərəkətini görməmişəm. Bu hadisəyə görə hər birimiz narahatıq. Səhər bu cür Nərminlərin sayı arta bilər. Şagirdlərə hər zaman başa salıram ki, sizin hər biriniz, bir Nərminsiniz. Bu cür qorxunc hadisələrin təkrarlanmamısını istəyirik”.\nBalaca Nərmini məktəbdə hər kəsdən daha çox sinif rəhbəri Rəna Yusibova tanıyır. Amma pedaqoq xanım nədənsə balaca qızcığaz haqqında danışmaqdan çəkindi. Öncə bizimlə həmsöhbət olmağa razılıq versə də, sonradan fikrindən daşındı: "Mənə danışmağa icazə vermirlər”, dedi.\n"İstəyirəm ki, tezliklə balamın qatili cəzalandırılsın. O, ən ağır cəzaya layiqdir. Yandırılıb edam olunmalıdır. O, yoldaşımın sinif yoldaşı olub. Atası yoldaşımın müəllimi olub. Təəccüb içindəyik, inana bilmirik. Elə ailədən o cür insan çıxarmı?! İlkin tez-tez yoldaşımla evin qabağında oturub söhbət edirdi. Onun əmisi oğlu Murad qızımın yandırıldığı gün mənə təsəlli verirdi, hələ cibindən pul da çıxarıb verirdi. Almadım.\nİndi başa düşürəm ki, bu ailə hər şeyi bilirmiş. Hətta qızım bir dəfə oradan qaçıb, qonşulardan da bunu eşidiblər, amma bizə deməyiblər. Oğulları hər gün evə pampers alırdı, bacıları da anaları da, bunu görürdü. Bəs, onu görəndə qayıdıb niyə soruşmayıb ki, "ay bala, bizdə uşaq yoxdur, kimə almısan bu pampersi?”\nDeyirlər, anası qızımı tapıb geriyə otağa salıb. Özü də, buz kimi otağa. Belə zülm olar? Öldürmüşdünsə, icazə verərdin öz gözəlliyi ilə torpağa tapşırardıq onu, niyə mənim gözümün qabağında yandırırsan? Onun polis əmisi oğlundan da sübhələnirəm. Yoldaşıma bir dəfə deyib ki, bəlkə yandırılan uşaq heç sənin qızın deyil. Elə şey olar? Heç bizi onların evinə girməyə də qoymadılar. Önlərinə "Quran” qoydum, amma and içmədilər”.


Süpürgəçilərə paylanılan jiletlər: Çarəsizlik, yoxsa…? – Yenicag.Az\nAna Səhifə Banner Süpürgəçilərə paylanılan jiletlər: Çarəsizlik, yoxsa…?\nSüpürgəçilərə paylanılan jiletlər: Çarəsizlik, yoxsa...?\nYeni Çağ Media Qrupu – Aprel 06, 2018 - 13:45\nÖtən gün Bakıda təmizlik işləri aparan şəxslərə xüsusi geyim formaları paylanılıb.\nYenicag.az xəbər verir ki, jiletlər DİN rəhbərliyinin sifarişi ilə magistral yollarda, küçə və prospektlərdə təmizlik işləri aparan şəxsləri avtomobil qəzalarından qorumaq məqsədilə hazırlanıb.\nGeyimlərin əsas üstünlüyü üzərində düymə ilə idarə olunan sayrışan işıqlar və xüsüsi işıq qaytarıcılarının olmasıdır. Həmin sayrışan işıqlar və işıq qaytarıcılar sürücülərin diqqətini cəlb etmək və baş verə biləcək piyada vurulması hallarının qarşısını almaq üçün nəzərdə tutulub.\nBu xəbər yayıldıqdan sonra məsələyə reaksiya heç də birmənalı olmadı. Çoxları belə fikirləşir ki, bu jiletlər küçədə təmizlik işləri aparan şəxslərin həyatını sığortalamaq üçün ideal vasitə deyil.\nSaytımıza açıqlama verən nəqliyyat məsələləri üzrə ekspert Ərşad Hüseynov da bu fikirdədir. Onun sözlərinə görə, yüksək sürətə icazə verilən yollarda insan əməyindən istifadə olunmamalıdır:\n“Bu adi sintetikdən hazırlanmış işıqqaytarıcı materialdır. Qanunda var ki, yolun hərəkət hissəsində iş görən hər kəsin əynində işıqqaytarıcı geyimlər olmalıdır. Yaxşı olar ki, bu element onların əmək alətlərində də olsun. Jiletlərin paylanılmasında əsas məqsəd odur ki, işçi yolda olarkən sürücü onu uzaqdan görə bilsin”.\nXarici ölkələrdə küçə təmizləyən avtomobillərə rast gəlirik. Bəs, bizdə niyə bu avadanlıqdan istifadə olunmur?\nEskpertin sözlərinə görə, bu texnikaların sayı bizdə elə də çox deyil:\n“Bu texnikaların sayı ya bizdə azdır, ya da onlardan səmərəli istifadə olunmur. İstifadə ilə bağlı problem varsa, bunu aradan qaldırmaq, ya da maşınların sayını çoxaltmaq lazımdır. Dünyanın hər yerində yüksək sürət olan yolda insan əməyindən istifadə olunmur. Çünki bu insan həyatı üçün çox təhlükəlidir. Yüksək sürət olan yollar texnika vasitəsi ilə təmizlənməlidir. Bu məsələni keçən il də qaldırmışdıq”.\nQeyd edək ki, mart ayının sonlarına yaxın yüksəksurətli yolda iş başında olarkən Cəmilə Salahova adlı süpürgəçinin “KamAz” markalı yük maşını tərəfindən vurulması nəticəsində həlak olması ciddi rezonans doğurmuşdu.\n"Xəbər Çağı": “Azercell”dən abunəçilərə YENİ “SÜRPRİZ”: “Lider” operatorun balansartırma xidməti çökdü – VİDEO\nSüpürgəçi qadını maşın vurdu - Sumqayıtda


ABŞ-da neft qazma qurğuları ixtisar edilir HASİLAT AZALIB » www.DIASPOR.info\nABŞ-da neft qazma qurğuları ixtisar edilir HASİLAT AZALIB\n1-07-2020, 12:05 | Baxılıb: 130\nABŞ-ın neft sənayesinin və qısamüddətli xam neft hasilatının göstəriciləri hesab olunan neft qazma qurğularının sayı bu həftə bir daha azaldılıb. DİASPOR.İNFO xəbər verir ki, neft sahəsində xidmət verən şirkət "Baker Hughes" tərəfindən açıqlanan həftəlik məlumatlara görə, ABŞ-dakı neft qazma qurğularının sayı əvvəlki həftələrə nisbətən 20-26 iyun həftəsində 188-ə qədər azaldılıb.\nBu azalmaya əsasən ölkədə neft qazma qurğularının sayı ardıcıl olaraq 15 həftə azaldılıb və ümumilikdə, 495 neft qazma qurğusu ixtisar edilib. Bu ölkədə neft sənayesinin göstəricilərinin və xam neft hasilatının aşağı düşdüyü ilə əlaqələndirilir.\nCümə axşamı günü birjada 41,05 ABŞ dolları səviyyəsində qapanış edən "Brent" markalı neftin bir barelinin qiyməti cümə günü isə 40,73 ABŞ dolları səviyyəsində olub. "Qərbi Texas" (WTI) markalı xam neftin bir barelinin qiyməti cümə günü 38,20 ABŞ dolları səviyyəsində olub. Lakin, WTI markalı neftin cümə axşamı bir barelinin qiyməti isə 38,72 ABŞ dolları səviyyəsində qərar tutub.


Oxunub: 15844 | Dərc olunub: 03 Oktyabr, 2017\n"Təəssüf ki, süd vəzi xərçəngi cavanlaşıb. 18-19 yaşında pasiyentlərimiz var"\n"Qadın var 7 ildir şişlə gəzir, son anda gəlib deyir, dünən bu şişi tapmışam.\nBu illər ərzində ola bilməz ki, süd vəzisində o şiş hiss olunmasın"\n22 ildir mammoloq-onkoloq kimi fəaliyyət göstərən həkim Rəna Abdullayeva medicina.az –a süd vəzi xərçəngində yeni müayinə və müalicə metodlarından danışıb.\n- Mammoqrafiya, süd vəzilərinin skriningi 40 yaşından sonra mütləqdir. Bəzi hallarda göstəriş varsa, 35 yaşından sonra da mammoqrafiya edirik. Bu süd vəzinin strukturundan asılıdır. Elə süd vəziləri var ki, USM müayinədə tam görünmür. Hazırda avadanlıqlar rəqəmsaldır, şüalanmanın hər hansı ziyanı minimal dərəcədədir. 35 yaşdan aşağı xanımlara isə USM müayinə olunur.\n- Biopsiya sözünü eşidən kimi insan artıq "Xərçəngdir” düşünür. Biopsiyadan bacardıqca az istifadə etmək lazımdır, çünki o şiş hüceyrələrini aqressivləşdirir- fikrini irəli atanlar da var.\n- Çox alimlər deyir ki, digər metodlarla diaqnoz qoymaq mümkündürsə, biopsiyaya ehtiyac yoxdur. Mən də nəyinsə xatirinə biopsiya etməyin tərəfdarı deyiləm. Artıq 90% kliniki mənzərə aydındırsa və biopsiya son nöqtəni qoyacaqsa, o zaman qaçılmazdır. Müalicə taktikası üçün biopsiya vacibdir. Mən əmin olduğum xəstəni biopsiya edirəm və fikrimdə də yanılmıram. Törəmənin nə qədər aqressiv olub-olmamasını və gələcəkdə hansı müalicə, hansı əməliyyatın seçilməsini yalnız biopsiya dəqiqləşdirir. Xarici ölkələrdə tək onkologiyada yox, digər xəstəliklərdə digər orqanlardan da biopsiya götürülür. Biopsiya çox populyardır, buna çox rahat yanaşırlar. Amma bizdə bir "biopsiya xofu” var. Biopsiyada iynə düzgün nöqtəyə düşməlidir. Bəzən xəstələr olub ki, biopsiya olunub, amma xərçəng təsdiqlənməyib. Halbuki mən görürəm ki, orda törəmə var. Ona görə USM də özümün iştirakı ilə törəmənin yeri incələnir ki, pasiyentə əziyyət verməyək. Sağlam toxumalardan material götürmək heç bir nəticə vermir.\n- Açığı buna ehtiyatla yanaşmaq lazımdır. Çünki cavan qadınlarda əksər hallarda şişlər aqressiv olur. 5 ildən sonra proqressivləşməsə, metastaz verməsə, hamilə qalmaq barədə düşünmək olar. Avropada, Türkiyədə belə faktlar olub. Amma çox hallarda hamilə qalandan sonra xəstəlik yenidən baş qaldırır. Öz sağlamlıqlarını təhlükəyə atmaq, sonradan anasız uşaq böyüməsi də düzgün deyil. Pasiyentlər var ki, həkiminə demədən bilə-bilə hamilə qalırlar, uşaq sağlam doğula bilər, amma anada xəstəlik residivləşir. Və yenidən ağır müalicələrə başlanılır.\n- Birinci növbədə dünya statistitikasına görə, 35 yaşına qədər ailə qurmayan qadınlar, ailə qurub ana olmayan qadınlar və ya uşağı olsa da süd verməyən qadınlar süd vəzi problemlərinə - istər xoşxassəli, istər bədxassəli törəmələrə çox həssasdırlar və risk qrupuna daxildirlər. Bu qadınlar ildə 2 dəfə mammoloq qəbulunda olmalıdırlar. Ana olan qadınlar azı 5-6 ay körpəni əmizdirməlidirlər. Gənc analar südverməkdən imtina etməsinlər. 2-ci yerdə genetik amillər gəlir. Nəsildə nənə, ana, xalada süd vəzi xərçəngi olubsa, digər qadın ailə üzvləri və yaxın qohumlarda risk var. Mənim pasiyentlərim var ki, həm nənə, həm ana, həm nəvə müşahidə altındadır. Hazırda müasir qan analizləri ilö genlərin mutasiyasını yoxlamaq mümkündür. Əgər bu aşkar olunsa, həmin xanımlara süd vəzini illər öncədən əməliyyat etdirməyi məsləhət görürük. Bu, həmin qadının sağlamlığı üçün vacibdir.\n- Mastopatiya xəstəlik deyil, dishormonal dəyişiklikdir, patoloji nəsə əmələ gəlmir. Hormonal fonun aktivliyinə mesntruasiya öncəsi süd vəzilərinin normal reaksiyasıdır. Çox vaxt türk həkimləri bizə də irad tutur ki, bu diaqnoz dünyada yoxdur, amma sizin ölkədə qoyulur. Bu sovet dönəmindən qalma termindir. Bizdə qadınları o ağrıdan, diskomfortdan xilas etmək üçün bitkitərkibli yüngülləşdirici müalicə yazılır. Ağrının səbəbi araşdırılmalıdır. Xaricdə, Türkiyədə qadın mastopatiya səbəbindən ağrı ilə gələrsə, həkim ona heç nə yazmayıb evə göndərir. Patologiya yoxdursa, müdaxilə, müalicə olmur. Türkiyədə mastopatiyaya "sinir ağrısıdır” deyib keçirlər. Mikro kistlərə, mikro fibroadenomalara belə əhəmiyyət vermirlər. Bizdə pasiyentlər də tələbkardır, narahatdır. Müalicə yazmasan narahat olurlar. Xırda kist varsa təşvişə düşür, başa salırıq, yenə razı qalmır. Belə hallarda müalicə boş vaxt və pul itkisidir. Menstruasiyadan öncə kist var, sonra yox olur, stres keçirirsən yaranır, bir neçə ay sonra yox olur. Nazik divarlı kistaları isə aspirasiya edirik vəssalam.\n- Olub. 19 yaşında qızda sarkoma diaqnozu qoyduq. Sarkoma daha aqressiv şişdir və gənclərdə daha çox rast gəlinir. Birləşdirici toxumanın bədxassəli şişidir. Sürətlə yayılır, müalicəsi çətindir. Bu pasiyenti İranda əməliyyat etdilər, səhv müalicə ilə çox yubatdılar. Yazıq pasiyent yollarda qaldı. Tək düyünü çıxardılar, amma ətraf toxumalarda yayılma başlamışdı. 3-4 il əvvəl insanlarımızı İran xəstəxanalarında maklerlər çox çaşdırdı. Orda olunan əməliyyatlara baxıb dəhşətə gəlirdik. Əməliyyata uyğun olmayan xəstəni əməliyyat ediblər. Azərbaycanlı həkimlərə inanmayanlar uduzdu ki, udmadı. O pasiyent 1 il ərzində həyatını itirdi. Bir neçə müddət sonra onun anasında da şiş tapıldı. O da Sarkoma şiş idi. Ona görə valideynlər qızlarına qarşı çox diqqətli olmalıdır. Yeniyetmə yaşlarından qız uşaqları nəzarətdə olmalıdır. 12 yaşında qızın süd vəzisində 10 sm-lik fibroadenoma var idi. Uşaq nə bilsin? Elə bilir süd vəzidi böyüyür, ya anaya deyirsə, ana "keçib gedəcək, böyüyürsən” deməsin. Baxsın, gətirsin həkimə, yoxlansın, getsin.\n- Azərbaycan qadınlarına bir onkoloq kimi nə məsləhətlər verərdiniz?...\n- Azərbaycan qadınlarının ən mənfi cəhəti: sağlamlıqlarına, ümumiyətlə özlərinə qarşı çox laqeyd olmasıdır. Filankəsin toyunu yola verim, yası yola verim, uşaq böyüsün, ailə, ev- hamının dərdinin ardıyca qaçıb, özlərini unudurlar. Qadın var 7 ildir şişlə gəzir, son anda gəlib, deyir dünən bu şişi tapmışam. Bu illər ərzində ola bilməz ki, süd vəzisində o ölçüdə düyün hiss olunmasın. 1 günə o boyda şiş böyümür axı. Sadəcə boş verib, yubadıb və qiymətli vaxtı əldən verib. Vaxtında süd vəzi şişini təyin etmək süd vəzini itirməmək deməkdir. Vaxtında müalicə olunmaq metastazın qarşısını almaq deməkdir. Övladlarınızı düşünürsüzsə, özünüzü də düşünün. Çünki süd vəzi xərçəngi diaqnozu qoyulan qadının ailəsi də stres yaşayır, onlar da əziyyət çəkir. Heç olmasa ildə 1 dəfə mammoloq müayinəsindən keçin. İndi süd vəzi xərçənginə qalib gəlmək şansı daha çoxdur.


Rövşən Əkbərovun işində ŞOK DETALLAR: Nazim İbrahimov da… | Hokm.Az\n16 Mart 2021 - 15:10 257\nHokm.az hit.az-a istinadən xəbər verir ki, generalın ittiham olunduğu qətl hadisəsində Nazim İbrahimovun ad adı keçir.\nSəmayə Əliyeva bildirib ki, artıq onu prokurorluğa çağıraraq dindiriblər.\n“İki gündür bu işlə bağlı çağırırlar. Deyəsən, ədalətin zəfər çalmasına az qalıb. Mən də hadisə barədə bildiklərimi dedim. 20 ildir bu barədə danışmadığım mətbuat orqanı qalmayıb. Jurnalistlərə təşəkkür edirəm. Dediklərimi həmişə işıqlandırıblar. Ümid edirəm ki, iş obyektiv araşdırılacaq və günahkarlar, nəhayət, cəzasına çatacaq”, – deyə Səmayə Əliyeva əlavə edib.


Quzey Kiprə səfərlə bağlı yeni QAYDALAR – Yenicag.Az\n13.09.2021 - 16:26\nQuzey Kıbrıs Türk Cümhuriyyətinin (QKTC) Səhiyyə Nazirliyi pandemiya dövründə ölkəyə səfər edənlər üçün yeni qaydaları açıqlayıb.\nBununla bağlı Yenicag.az QKTC-nin Bakı təmsilçiliyinə istinadən xəbər verir. Məlumatda deyilir ki, Səhiyyə Nazirliyi Yoluxucu Xəstəliklər Ali Komitəsi tərəfindən qəbul edilən yeni qərarlara görə, ölkəyə hava-dəniz yolları və adadan kənardan gəlib sərhəd məntəqələrindən keçən vətəndaşlar giriş kritireyalarını nəzərə almalıdırlar.\nBelə ki, QKTC—yə səfərdən əvvəl vətəndaşlar 72 saat keçərli olacaq neqativ PCR test nəticələri ilə ölkəyə daxil ola bilərlər. Səfər edənlər adapass.gov.ct.tr internet adresində olan formanı dolduraraq, alacaqları QR kodu ilə adaya daxil ola biləcəklər.\nBu qaydaya əməl edə bilməyənlər isə 27 sentyabr 2021 -ci ilə qədər ölkəyə lazımi sənədlərlə daxil ola biləcəklər. QR kodu əldə edərək ölkəyə daxil olan insanlar sürətli tranzit imkanından istifadə etmək imkanı qazanacaqlar. Bildirilir ki, bu qərar 18 yaş və yuxarı olanlar üçün məcburi olacaq.


“Həyat" Fondu 8 yaşlı Fatiməyə yenidən həyat verdi.\n“Həyat" Fondu ağır xəstəlikdən əziyyət çəkən soydaşlarımıza həyat verməkdə davam edir. Bu dəfə fondun təşəbbüsü ilə balaca Fatimənin imdadına yetişən oldu.\nHəkimlər balaca qızcığazın həyatda qalması üçün qısa zamanda əməliyyat olunmasının zəruri olduğunu demişdi. Bu üzdən tələsmək gərək idi. Çarəsiz vəziyyətdə qalan imkansız ailə üzünü xeyirxah insanlara tutaraq yardım istədi.\nSağlam uşaq qəflətən özünü pis hiss edib və valideyinləri Fatiməni xəstəxanaya aparıblar. Həkim müayinəsindən sonra müəyyən olub ki, 8 yaşlı qızın ürəyində qüsur var və o, 24 saat ərzində əməliyyat olunmazsa həyatını itirə bilər. “Həyat" Fondu Fatimənin valideyinlərinin harayına tələsərək dərhal onun yerləşdirildiyi xəstəxanaya yollandı.\n“Həyat" Fondunun təşəbbüsü ilə Fatimənin valideynlərinin harayına qısa zamanda yetişənlər tapıldı. Belə ki, “Heydər Əliyev Fondu” və şəxsən Azərbaycanın I vitse-prezidenti Mehriban xanım Əliyeva çox çətin vəziyyətdə olan Fatimənin müalicəsini öz üzərinə götürdü.Mərkəzi Klinik Xəstəxanada əməliyyat olunan balaca, sağlam həyata qaytarıldı. Artıq bu ailə üçün bütün çətinliklər keçmişdə qaldı.\nFatimənin anası müəllimə, atası isə zavodda fəhlə kimi çalışır. Xətai rayonunda kiçik mənzildə yaşayan ailənin 5 nəfər üzvü var. Fatimənin yaxşı əl qabiliyyəti də var, gözəl rəsmlər çəkir. Lakin gələcəkdə anası kimi müəllimə olmaq istəyir. Bundan sonra Fatimə hələ 6 ay həkim nəzarətində olmalıdır. Ağır əməliyyatdan çıxan məktəbli qız hələ bir müddət evdə qalmalıdır.\nAiləsi onun sağalacağına son anadək inana bilmirdi. Sanki Allahdan bir möcüzə gözləyirdilər və bu möcüzə baş verdi.Bu çətin sınaqdan üzü ağ çıxmaq elə də asan olmadı. Lakin tale xeyirxah insanların sayəsində onların üzünə güldü. Heydər Əliyev Fondunun köməyi ilə sağlamlığına qovuşan 8 yaşlı Fatiməni həkimlər yenidən ayaq üstünə qaldırdılar.\nSiz də yardım gözləyənlərə dəstək ola bilərsiniz. 999 nömrəsinə zəng etmək və ya bircə sms göndərməklə gözü yolda olanlara yardım əli uzada bilərik.\nHəyat varsa, yaşatmağa dəyər.


Sosial müavinet ve teqaüd alan şexslerin NƏZƏRİNƏ - Azadliq Xeber\nSosial müavinət və təqaüd alan şəxslərin NƏZƏRİNƏ\n24.07.2015 / 17:09 xeber –\nƏmək və Əhalinin Sosial Müdafiəsi Nazirliyinin keçirdiyi tenderin nəticələrinə uyğun olaraq, iyul ayının əvvəlindən etibarən respublikada bütün sosial müavinət və təqaüdlərin bankomatlar vasitəsilə ödənilməsi "Kapital Bank"a həvalə edilib. Nazirlikdən Lent.az-a verilən məlumata görə, indiyədək sosial müavinət və təqaüdlərini Azərbaycan Beynəlxalq Bankının bankomatlarından alan vətəndaşlar üçün "Kapital Bank" tərəfindən plastik ödəniş kartları hazırlanıb. Artıq həmin şəxslər şəxsiyyət vəsiqələrini "Kapital Bank"ın aidiyyəti rayon (şəhər) filiallarına təqdim edərək plastik ödəniş kartlarını əldə edirlər. Hazırda "Kapital Bank"ın Bakı şəhərindəki 10 filialı və 26 regional filialı gücləndirilmiş iş rejimində fəaliyyət göstərir. Plastik kartların verilməsi prosesinin daha da sürətləndirilməsi məqsədilə "Kapital Bank"ın qeyd olunan filiallarında iş qrafiki dəyişdirilib. Həmin filiallar həftə içi 09:00-dan 20:00-dək işləməklə yanaşı, şənbə və bazar günləri də saat 09:00 – 18:00-dək vətəndaşlara plastik kartların verilməsni həyata keçirəcəklər. Ona görə də vətəndaşlar plastik kartlarını almaq üçün şənbə və bazar günləri də qeyd olunan saatlarda həmin filiallara şəxsiyyət vəsiqəsi ilə müraciət edə bilərlər. Əmək və Əhalinin Sosial Müdafiəsi Nazirliyi tərəfindən müvafiq rayon (şəhər) Əhalinin sosial müdafiəsi mərkəzlərinə bu barədə vətəndaşların məlumatlandırılması üçün müvafiq təlimatlar verilib.\nHazırda vətəndaşlara plastik kartların verilməsi prosesinin vaxtlı-vaxtında başa çatdırılması üçün Nazirlik və "Kapital Bank" arasında birgə əlaqəli şəkildə səyləri davam etdirirlər.


Vitse-spiker: “İşçi qrupunun üzvlərini özümlə Ələtə apardım” - Fleş 3 - Xəbərlər - Azadİnform İnformasiya Agentliyi\nVitse-spiker: “İşçi qrupunun üzvlərini özümlə Ələtə apardım”\nLeyla Məhərrəmova / AZADİNFORM. “Burada ən çox ziddiyyət iqtisadçılar və hüquqşünaslar arasındadır. Hesab edirəm ki, peşəkar hüquqşünaslar bu məsələyə rəy verməlidir”.\nAzadinform xəbər verir ki, bunu deputat Elşən Musayev Milli Məclisdə Ələt azad iqtisadi zonası haqqında qanun layihəsinin müzakirəsi zamanı yaranan fikir ayrılıqlarına münasibətində deyib.\nDeputat vurğulayıb ki, sözügedən qanun layihəsində Konstitusiyaya zidd addım görmür: “Bu layihə nə Elşən Musayev, nə də başqası üçün deyil, investorlar üçündür. Yəni investorlar qaydaları oxuyub gələcək. Dünya təcrübəsində belə bir şey var ki, kim daha çox güzəşt edir, o da dövlətinə çox qazandırıb”.\nDaha sonra çıxış edən Milli Məclisin Hüquq siyasəti və dövlət quruculuğu komitəsinin sədri Əli Hüseynli bildirib ki, bu qanun layihəsinin hazırlanması iqtisadiyyatın liberallaşdırılması istiqamətində atılan ilk addımdır.\nO qeyd edib ki, burada konstitusion hüquqların heç biri pozulmur: “Hesab edirəm ki, məsələyə fundamental yanaşmalıyıq”.\nSonda çıxış edən parlamentin vitse-spikeri Valeh Ələsgərov bildirib ki, işçi qrupunun üzvlərini özü ilə birlikdə Ələtə aparıb ki, onlar öz gözləri ilə nə baş verdiyini görsünlər: “İki gün ərzində ancaq sual cavab oldu. Əgər biz işimizi beynəlxalq təcrübəyə uyğun qurmasaq, heç bir investor gəlməyəcək”. Vitse-spikerin sözlərinə görə, bu qanun hazırlananda dünyada mövcud olan təcrübə nəzərə alınıb: “Qanun qəbul edildikdən sonra digər qanunlarımızla uyğunlaşma aparılmalıdır. Bizim qanunun beynəlxalq standartlara cavab verdiyinə əmin olduqdan sonra mən onu tətbiq etmək istədim”.\n13.02.2018 16:35 / Baxılıb: 218 / Çap


Vidadi Zeynalov azadlığa buraxılıb - Ekspress.az\nVidadi Zeynalov azadlığa buraxılıb\nKeçmiş Rabitə və Yüksək Texnologiyalar Nazirliyi (hazırda Nəqliyyat, Rabitə və Yüksək Texnologiyalar Nazirliyi) Aparatının sabiq rəhbəri Vidadi Zeynalov, "Bakı Telefon Rabitəsi" İstehsalat Birliyinin sabiq rəhbəri B.Hüseynov və digərləri 2015-ci ilin noyabr ayında həbs edilib (report). Həmin şəxslərin əmlakının üzərinə həbs qoyulub.\nBakı Apellyasiya Məhkəməsinin qərarı ilə V.Zeynalovun cəzası 4 ilə, B.Hüseynovun cəzası isə 7 il 6 aya endirilib. Həmçinin qərara əsasən, V.Zeynalov və digər təqsirləndirilən şəxslərin bəzi əmlakının üzərinə qoyulmuş həbs götürülüb.\nTəqsirləndirilən şəxslərin 2009-cu ilə qədər əldə olunan əmlakının üzərindən həbs götürülüb və müsadirə dayandırılıb.


"Koronavirus olan “mən adi qripəm” deyib kütləvi yerlərdə insanları yoluxduracaq" » Gundelikxeber.az\n"Koronavirus olan “mən adi qripəm” deyib kütləvi yerlərdə insanları yoluxduracaq"\nBunu Azərbaycan Radioloji və Neyroradioloji Cəmiyyətinin sədri, Köln Universiteti Klinikasının tibb elmləri doktoru Nuran Abdullayev deyib.\n“Məsələn, koronavirus olan deyəcək ki, “mən adi qripəm”, gedəcək kütləvi yerlərdə insanları yoluxduracaq. Adi qrip olan şəxs isə elə biləcək koronavirusa yoluxub və evdə qalacaq ki, bu da müəyyən formada iqtisadiyyata zərərdir. Belə hallarda şəxslər maksimum ehtiyatlı olmalıdırlar, özünü digər şəxslərdən tamamilə izolyasiya etməli və əlamətləri hiss edən şəxs tez bir zamanda test edilib müayinə edilməlidir ki, xəstəliyə qarşı növbəti addımlar bəlli edilsin”.\nN.Abdullayev hesab edir ki, insanlar maska taxmağın vacibliyini daha ciddi anlamalıdır: “İnsanlar başa düşməlidirlər ki, yoluxma halları çoxalarsa, əvvəlki sərt qadağalar, eləcə də, rayonlara getmək qadağası yenidən tətbiq oluna bilər. Bu da birbaşa döyüş bölgəsində olan əsgərlərimizə, ordumuza yardım aparan insanlara təsir edəcək ki, onlar ora gedə bilməyəcək”.\n“Qaydalara əməl olunduqca, virusa yoluxma sayı aşağı düşdükcə sərt qadağalara gedilməyəcək”, - N.Abdullayev bildirib.


"Dunyanin bir hissesi mohkem silkelendi" - Azadliq Xeber\n“Dunyanin bir hissesi mohkem silkelendi”\n"Dünyanın bir hissəsi möhkəm silkələndi"\n2018-02-25T23:39 xeber – Sakit okeanda yerləşən Papua-Yeni Qvineyada güclü zəlzələ olub. Sputnik Azərbaycan RİA Novosti-yə istinadla xəbər verir ki, ABŞ Geoloji Xidməti təkanların gücünün 7,6 bala çatdığını bildirib.\nTəkanlar Bakı vaxtı ilə saat 22 radələrində Porqer şəhərindən 92 kilometr qərbdə qeydə alınıb. Zəlzələnin ocağı 10 kilometr dərinlikdə olub.\nHələlik ölən və yaralananlar barədə məlumat yoxdur.\nBundan təxminən 1 saat öncə isə Yaponiyanın şərq sahilində 5,7 bal gücündə təkanlar qeydə alınıb. Zəlzələ Xonsyu adasındakı Fukusima prefekturasının İvaki şəhərindən 96 kilometr aralıda, 40 kilometr dərinlikdə baş verib.\nÖlən və yaralananlar barədə məlumat yoxdur, sunami təhlükəsi elan edilməyib.


Bu il Azərbaycanda qeyri-neft məhsullarının ixracı rekord həddə çatacaq - 07.12.2021, Sputnik Azərbaycan\nBu il Azərbaycanda qeyri-neft məhsullarının ixracı rekord həddə çatacaq\nMikayıl Cabbarov qeyd edib ki, dayanıqlı inkişaf prioritetlərinə uyğun olaraq, iqtisadiyyatın şaxələndirilməsi və şəffaflığın artırılması istiqamətində səylər... 07.12.2021, Sputnik Azərbaycan\nBAKI, 7 dekabr — Sputnik. Yenilənmiş proqnozlara görə, bu il Azərbaycanda qeyri-neft məhsullarının ixracı rekord həddə çataraq 2,6 mlrd. ABŞ dollarını ötəcək.Sputnik Azərbaycan-ın xəbərinə görə, bu barədə iqtisadiyyat naziri Mikayıl Cabbarov "Twitter" hesabında bildirib.Nazir qeyd edib ki, dayanıqlı inkişaf prioritetlərinə uyğun olaraq, iqtisadiyyatın şaxələndirilməsi və şəffaflığın artırılması istiqamətində səylər davam etdirilir.Qeyd edək ki, 2021-ci ilin yanvar-sentyabr aylarında qeyri-neft-qaz məhsullarının ixracı əvvəlki ilin eyni dövrü ilə müqayisədə faktiki qiymətlərlə 41,1 faiz, real ifadədə 28,7 faiz artaraq 1809,1 milyon dollar təşkil edib.Qeyri-neft-qaz məhsulları üzrə ixracın dəyərində Rusiyaya (32,4 faiz), Türkiyəyə (25,2 faiz), İsveçrəyə (9,6 faiz), Gürcüstana (6,7 faiz), ABŞ-a (3,0 faiz), Ukraynaya (2,0 faiz), Braziliyaya (1,7 faiz), Çinə (1,5 faiz), Belçikaya (1,5 faiz), Qazaxıstana (1,4 faiz), Türkmənistana (1,2 faiz), Birləşmiş Krallığa (1,1 faiz), Niderlanda (1,1 faiz) göndərilmiş malların payı üstünlük təşkil edib.\n© Photo : Port of Baku - Press OfficeBakı limanı\nMikayıl Cabbarov qeyd edib ki, dayanıqlı inkişaf prioritetlərinə uyğun olaraq, iqtisadiyyatın şaxələndirilməsi və şəffaflığın artırılması istiqamətində səylər davam etdirilir.\nBAKI, 7 dekabr — Sputnik. Yenilənmiş proqnozlara görə, bu il Azərbaycanda qeyri-neft məhsullarının ixracı rekord həddə çataraq 2,6 mlrd. ABŞ dollarını ötəcək.\nSputnik Azərbaycan-ın xəbərinə görə, bu barədə iqtisadiyyat naziri Mikayıl Cabbarov "Twitter" hesabında bildirib.\nNazir qeyd edib ki, dayanıqlı inkişaf prioritetlərinə uyğun olaraq, iqtisadiyyatın şaxələndirilməsi və şəffaflığın artırılması istiqamətində səylər davam etdirilir.\nQeyd edək ki, 2021-ci ilin yanvar-sentyabr aylarında qeyri-neft-qaz məhsullarının ixracı əvvəlki ilin eyni dövrü ilə müqayisədə faktiki qiymətlərlə 41,1 faiz, real ifadədə 28,7 faiz artaraq 1809,1 milyon dollar təşkil edib.\nQeyri-neft-qaz məhsulları üzrə ixracın dəyərində Rusiyaya (32,4 faiz), Türkiyəyə (25,2 faiz), İsveçrəyə (9,6 faiz), Gürcüstana (6,7 faiz), ABŞ-a (3,0 faiz), Ukraynaya (2,0 faiz), Braziliyaya (1,7 faiz), Çinə (1,5 faiz), Belçikaya (1,5 faiz), Qazaxıstana (1,4 faiz), Türkmənistana (1,2 faiz), Birləşmiş Krallığa (1,1 faiz), Niderlanda (1,1 faiz) göndərilmiş malların payı üstünlük təşkil edib.


“II Mariupol”a imkan verilmədi, fərqli taktika tətbiq edildi\nDonetsk vilayəti, Kramotorsk rayonunun Qırmızı Liman şəhərinə hücum Rusiya ordusunun son dərəcə sürətli uğuru oldu, baxmayaraq ki, orada azovçuların Mariupolda istifadə etdiyi iri yaşayış məntəqələrinin müdafiə taktikası tətbiq edilmişdi.\nAxar.az xəbər verir ki, bunu ukraynalı hərbi ekspert Yuri Podolyaka deyib.\n“Qırmızı Liman 2 gün ərzində ələ keçirildi, hücumun dönüş nöqtəsi isə yüksəkliklər ətrafında gedən döyüşlər oldu. Burada Rusiya ordusu üçtərəfli mühasirə taktikasını istifadə etdi, rəqibə geri çəkilmək üçün bir yol verildi. Eyni zamada, Rusiya qoşunları şəhərə güclü təzyiq göstərməyə davam edirdi. Beləliklə, ukraynalı əsgərlər geri çəkilməyə məcbur oldu. Gələcəkdə bu taktikanı dəfələrlə görəcəyik”, - o bildirib.\nHərbi ekspertin sözlərinə görə, Donbas şəhərlərinin bərpası üçün ayrılacaq vəsaitlərin sxemi artıq hazırdır. Hər bir şəhər Rusiyanın regionlarından birinin maliyyə kurasiyası altına düşür. Ona görə də rus qoşununun əsas məqsədlərindən biri şəhərləri dağıtmamaqdır.\nO, həmçinin qeyd edib ki, Kiyev artıq Kremlin niyyətlərini başa düşüb:\n“Onlar başa düşdülər ki, Rusiya Donbasla kifayətlənməyəcək, bundan sonra daha çox ərazi ələ keçiriləcək”.\n2022.05.27 / 17:28


Bu Novruzda uşaq evləri Bank Respublika ilə şənləndi! - BANK - Fins.az\nBu Novruzda uşaq evləri Bank Respublika ilə şənləndi!\nYurdumuza bahar təravətli Novruz gəlir. Novruz xoş ovqatdır, xoş əhvali-ruhiyyədir, arzudur, istəkdir, amaldır. Bəs bilirsinizmi Novruz bayramını ən çox kim gözləyir, arzulayır? Əlbəttə ki, balacalar!\nHər zaman sosial məsuliyyət siyasəti çərçivəsində faydalı layihələr reallaşdıran Bank Respublika bu dəfə Novruz bayramı ərəfəsində paytaxtdan kənarda yerləşən uşaq evlərində balacalar üçün "ŞƏN çərŞƏNbə" adlı sosial layihə həyata keçirdi.\nLayihə çərçivəsində bankın əməkdaşları Novruz bayramının hər çərşənbə axşamı Şəki, Lənkəran və Gəncə şəhərlərində yerləşən uşaq evlərinə səfər etdilər. Ordakı balaca fidanlar üçün bayramın rəmzi olan Kosa və Keçəlin iştirakı ilə bayram şənliyi təşkil edərək onlara şən çərşənbə axşamı yaşatdılar. Maraqlı keçən şənlik uşaqlar tərəfindən böyük sevinclə qarşılandı. Uşaqlar bankın əməkdaşları ilə birlikdə müxtəlif oyunlar oynadı, şeir söylədilər, mahnılar oxudular və rəqs etdilər. Şənliyin sonunda balacalara bayram sovqatları hədiyyə edildi.\nBankdan verilən məlumata əsasən Bank Respublika bu il həyata keçirdiyi strateqiya çərçivəsində sadəcə biznes sahəsində deyil, həmçinin sosial sahədə də müxtəlif layihələr həyata keçirərək cəmiyyətə faydalı olmağa davam edəcək.


Oxunması zəruri olan kitablar artıq mobil tətbiq vasitəsilə də oxunacaq-FOTO » Naxcivanxeberleri.com\nOxunması zəruri olan kitablar artıq mobil tətbiq vasitəsilə də oxunacaq-FOTO\nNaxçıvan Dövlət Universiteti Beynəlxalq münasibətlər və hüquq fakültəsində Oxunması zəruri olan kitabların mobil tətbiqinin təqdimat mərasimi keçirilib.\nNAXCİVANXEBERLERİ.COM xəbər verir ki, tədbiri giriş sözü ilə açan universitetin rektoru Elbrus İsayev qeyd edib ki, Naxçıvan Muxtar Respublikası Ali Məclisinin Sədri cənab Vasif Talıbovun 2017-ci il 28 avqust tarixli Sərəncamı ilə “Oxunması zəruri olan kitabların Siyahısı”nın təsdiq edilməsi təkcə muxtar respublikamızın deyil, ölkəmizin təhsil işçiləri, tanınmış ziyalıları tərəfindən alqışlarla qarşılanıb. Bildirilib ki, bu kitabların təbliği istiqamətində universitetdə kitab müzakirələri, dəyirmi masalar, həmin kitablarla bağlı intellektual yarışlar keçirilib. Tələbələrin innovativ düşüncələrinin məhsulu olan layihəni yüksək qiymətləndirən rektor bu cür yenilikçi layihələrin, tədbirlərin davamlı olmasını qarşıya məqsəd kimi qoyub. Vurğulanıb ki, görülən bu işlər informasiya cəmiyyətinin inkişafına, gələcəyimiz olan gənclərin hərtərəfli bilik və dünyagörüşünə malik gənclər kimi yetişməsinə əhəmiyyətli təsir edəcək.\n“Hüquq fənləri” kafedrasının müəllimi, Tələbə Gənclər Təşkilatının sədri Əziz Qasımov bildirib ki, gənclərin artıq elektron vəsaitlərdən istifadə etməsi bu cür proqramların yaranmasına gətirib çıxarıb. Mobil tətbiqin istifadə qaydaları slayd vasitəsilə tələbələrin diqqətinə çatdırılıb. Öz dizayn fərqliliyi, rahat interfeysi, oflayn rejimdə işləməsi və ən əsası daha əlçatan olması ilə seçilən mobil tətbiqin ilk səhifəsində müvafiq Sərəncamın mətni yerləşdirilib. Proqrama 30 kitab və sonradan əlavə edilmiş 3 kitabla birlikdə 33 kitab əlavə olunub. Vurğulanıb ki, proqram Android əməliyyat sistemini dəstəkləyən smartfonlarda çalışır, gələcəkdə İOS əməliyyat sistemində işləməsi də planlaşdırılır. Proqramın növbəti təkmilləşməsindən danışan Əziz Qasımov tətbiqin gələcək perspektivi haqda qeyd edib ki, kitabların audio variantlarının yerləşdirilməsi və kitablarda oxunulan maraqlı yerləri işarələmək funksiyalarının əlavə edilməsi də nəzərdə tutulur.\nNaxçıvan Dövlət Universitetinin Elmi kitabxanasının direktoru Fariz Əhmədov kitab və mütaliənin təbliği istiqamətində görülən işlərdən danışıb. Diqqətə çatdırılıb ki, bu kitablar gənc nəsildə vətənpərvərliyin, tarixə, milli köklərə bağlılığın formalaşdırılmasına əsaslı təsir göstərəcək ideoloji mənbələr rolunu oynayır.\nNaxçıvanşünaslıq Mərkəzinin təşkilatçılığı ilə onlayn kitab müzakirəsi keçirilib\nSədərək kənd 2 nömrəli tam orta məktəbində Məhəmməd Tağı Sidqinin " Hekayələr" kitabının müzakirəsi keçirilib\nNaxçıvan Dövlət Universitetində növbəti kitab müzakirəsi keçirilib-FOTO


Vana yaylarını necə dəyişdirmək olar | blaggbodyshopinc.com\nVana yaylarını necə dəyişdirmək olar\nVana yayı, motorunuzun val qatarı üçün vacib bir komponentdir. Əsas məqsədi valfın açılmasına icazə vermək və sonra yanma prosesi boyunca oturacaqlara qarşı möhkəm tutaraq hər bir qapağı qapalı vəziyyətə qaytarmaqdır. Aşağıdakı təlimatlar, başlanğıcdan sona qədər hər hansı bir Gen III / IV GM LS əsaslı V-8-də klapan yaylarının dəyişdirilməsi prosesinə tətbiq edilə bilər.\nVana qapağının çıxarılması\nSürücü qablarını sürücü yan qapaq qapağına yerləşdirin.\nQığılcım fişlərini ayırın. İrəli ən çox qıvrımdan başlayaraq, qığılcım fişini qığılcım fişinə qədər izlə. Telin ucundakı çəkmədən möhkəm yapışaraq ipi qığılcım fişindən çıxarın. Fiş telini rulondan sürün. Sürücülər tərəfindəki bütün dörd tel müvafiq qığılcım fişindən ayrılıncaya qədər bu prosesi qabaq-arxa təkrarlayın.\nGeniş bağlayıcısını mərkəzdən ən çox olan rulonlar arasında tapın. Düz bir baş tornavida istifadə edərək, bağlayanın kişi ucunu mühərrikin mərkəzinə yumşaq bir şəkildə çəkərkən klip və bağlayıcı gövdə arasında basaraq klipə yuxarıya doğru təzyiq tətbiq edin. Kişi ucunu indiyə qədər yoldan çıxarın.\nBoltları gevşetin. 3/8 sürücü çarxı və 10 mm rozetkadan istifadə edərək, vint qapağının yuxarı hissəsinə bobin dayağını bağlayan beş boltu boşaltın. Diqqətlə hər bir boltu əl ilə kənara çəkin, rulon paketinin yığılmasının qarşısını aldığınızdan əmin olun. Sərbəst toplaşdıqdan sonra mühərrik yuvasından çıxarın və indiyə qədər kənara qoyun.\n3/8 sürücü çarxı və 8 mm yuva istifadə edərək, dörd qapaq qapağının cıvatalarını klapan qapağının ortasında boşaltın. Boş olduqdan sonra klapan qapağını yumşaq bir şəkildə qaldırın. Vana örtüyü yapışdırılırsa, qapaq və silindr başı arasında yumşaq bir şəkildə bükün. Vana qapağını kənara qoyun.\nSərnişin yan qapaq qapağını çıxarmaq üçün proseduru təkrarlayın.\nVana yayının dəyişdirilməsi\nSürücünün yanına ən çox qığılcım fişini tapın. 3/8 çəngəl, 3 düym (7.6 sm) uzantıdan və 5/8 qığılcım fişinin yuvasından istifadə edərək, qığılcım açarı boşaltın. Boş olduqdan sonra, uzatmadan sıçanı çıxarın və qığılcım fişini yolun qalan hissəsini əllə bükün. Fişini çıxarın və kənara qoyun. Bütün dörd qığılcım fişləri sürücü yan silindr başından çıxarılanadək bu prosesi təkrarlayın.\nHər valf yayının üstündəki rokçu qollarını tapın. Ən irəli atılan qolu ilə başlayaraq, 3/8 çəngəl və 10 mm yuva istifadə edərək, rokçu qolunun boltunu boşaltın və çıxarın. Rokeri çıxarın və yağ markeri ilə bir nömrəli işarələyin. Kənara yığmaq. Qalan 7 rokçu üçün bu prosesi davam etdirin, sıradan çıxarılması qaydasını etiketləyin.\nİrəli hava qığılcımının ən çox deşikinə yerləşdirilməsi. Əl ilə bərk sıxın.\nVana yay kompressorunun əsasını quraşdırın. Təqdim olunan qurğuları rokçu qolu bolt qəbulediclərinə yığıb, ilk iki valve yayları arasındakı silindr başına quraşdırılmışdır. Kompressoru vana yay kilidləri və kompressorun kənarları arasında geniş yer təmin edərək kompressoru sürüşdürün. Təmin edilmiş qozu kompressora qarşı əyilməyənə qədər dişləyin.\nHava qurğusuna və hava kompressorundan istifadə edərək hava tətbiq edin.\nKompressorun üzərindəki qozu sıxın. 1 / 2in yuvası ilə 3/8 sürücünün sürət qutusundan istifadə edin. Vana sapı və kilidlər klapan yay tutucusundan çıxmağa başlayacaq. Yazın təxminən bir qarışının ¼ hissəsinə sıxıldığına qədər davam edin. Bir qələm maqnitindən istifadə edərək, vana sapından kilid yarıqlarını götürün.\nVana yay kompressorundakı qozu boşaltın və çıxarın. Kompressoru süründürün. İki val yayını və tutucunu çıxarın.\nYeni vana yaylarını vana saplarının ətrafına və oturacaqlara yerləşdirin. Tutucuları hər yayın üstünə quraşdırın. Kompressoru çubuğun üstünə sürüşdürün və kompressor bulaqlara qarşı əyilməyincə qozu dişləyin.\nKompressorun üzərindəki qozu sıxın. 3/8 düym və bir düymlük bir yuva istifadə edin. Vana yaylarını sıxmağa davam edərkən klapan sapının tutucu tərəfindən maneəsiz keçməsini təmin edin. Təxminən ¼ düym vana sapı tutucudan çıxana qədər davam edin.\nVana sapının ucu ətrafında bir noxud ölçülü ağ litium yağ tətbiq edin. Yağları bir növ müvəqqəti yapışqan kimi istifadə edərək, hər iki klapan kilidi yarısını birbaşa klapan kökünə yerləşdirin. Kilidlərin düzgün oturduğundan əmin olun. Prosesi ikinci klapan sapında təkrarlayın.\nYavaş-yavaş kompressordakı qozu boşaltın. Kilidlərin qapaq yerində və oturacağında düzgün olduğundan əmin olun, qapaq yayı dekompressiya etdikdə.\nSilindrdən havanı buraxın. Vana yayları quraşdırıldıqdan sonra bunu edin. Qığılcım fişinin patronundan hava uyğunluğunu çıxarın. Vana yay kompressorunu və bazasını silindr başından çıxarın.\nQalan 6 qapaq yayı üçün eyni əməliyyatı aparın, öndən 2 ilə 2 qədər işləyirik.\nRokçu qollarını müvafiq ədədi vəziyyətinə gətirin. Pushrodun hər bir rokerin stəkanına düzgün oturduğundan əmin olun. Rokçu qol vintlərini yenidən qurun və əllə əyilmək.\nTork açarını 20 fut lirəyə təyin edin. Tork açarı və 10 mm yuva istifadə edərək, tork açarından səslənən səs eşidilənə qədər hər rokçu boltunu bərkidin.\nHər bir qığılcım fişini yenidən quraşdırın. Onları 3in uzantısı və 5/8 qığılcım yuvası istifadə edərək geri çəkin. Uzatma hissəsinə 3/8 çəngəl əlavə edin və qığılcım fişini bərkidin.\nEyni proseduru sərnişin yan qapaq yaylarında edin.\nVana qapağının yenidən qurulması\nSürücünün yan qapaq qapağını müvafiq silindr başına qoyun. 4 qapaq qapağının boltlarını örtükdən və silindr başına yapışdırın. Dördüncünü əl-ələ tut.\nTork açarını 8 fut (2.4 m) qoyun. Fırlanma anı açarı və 8 mm rozetka ilə daxili iki qapaq qapağı cıvatalarını fırlanma anının açarı başınadək bərkidin. Xarici ikisi üçün təkrarlayın.\nSürücü yan rulon paketi yığımını müvafiq klapan qapağına yerləşdirin. Bolt çuxurlarının qəbuledicilərə uyğun olduğundan əmin olun. Əl ilə vana qapağına 8 rulonlu mötərizəli vintlər. 3/8 çəngəl və 10 mm yuva istifadə edərək, hər boltu bərkidin.\nKonnektorun kişi ucunu qadın ucuna quraşdırın. Klip yerinə tıklananadək təzyiq edərək tətbiq edin.\nHər bir qığılcım fişinə qığılcım fişini yenidən quraşdırın. Bunu hər bir telin açılışını quraşdıraraq və terminal qığılcım tüpünə tıklayana qədər təzyiq tətbiq edərək edin.\nSərnişin yan qapaq qapağını quraşdırmaq üçün bu proseduru təkrarlayın.\nElektrik cərəyanı riskini azaltmaq üçün mənfi kabeli nəqliyyat vasitələrinin batareyasından ayırın.\nİstifadə olunmuş avtomobilin mühərrikini necə yoxlamaq olarBoş havaya nəzarət klapanını necə yoxlamaq olarAvtomobil mühərrikini necə təmizləmək olarMühərrikinizin ən yaxşı ölü mərkəzini (TDC) necə tapmaq olar?Egzoz manifoldundakı çatlamanı necə düzəltmək olarBir mühərrik uyğunsuzluğunu necə düzəltmək olarFord Motorunu necə müəyyənləşdirmək olarBir avtomobili necə idarə etmək olarTurbo avtomobili necə yerləşdirmək olarBir mühərriki necə bərpa etmək olarBir yoxlama mühərriki işığını necə bərpa etmək olarYanacaq nasosu relayini bir multimetr ilə necə sınamaq olar


KÜR » Saytın arxivi » HEYDƏR ƏLİYEV – BÖYÜK AZƏRBAYCANLI Ana səhifə\n“20 YANVAR MÜSTƏQİLLİYİMİZİN ŞƏHİDLİK ZİRVƏSİDİR” - 37.582 oxunubAZƏRBAYCAN RESPUBLİKASI MÜDAFİƏ NAZİRLİYİ C.NAXÇIVANSKİ ADINA HƏRBİ LİSEYİN 2011-2012-Cİ TƏDRİS İLİ ÜÇÜN NAMİZƏD QƏBULU QAYDALARI - 31.112 oxunubHEYDƏR ƏLİYEV MƏKTƏBLİLƏRİN GÖZÜ İLƏ - 18.346 oxunub31 DEKABR DÜNYA AZƏRBAYCANLILARININ HƏMRƏYLİK GÜNÜDÜR - 12.573 oxunubBÖYÜK LOĞMAN – İBN SİNA - 7.586 oxunubYEVLAXDA İLK QAR - 6.336 oxunubSAĞLAMLIĞA FAYDALI ŞİRƏLƏR - 5.672 oxunubSON ZƏNG ŞƏNLİKLƏRİ - 5.219 oxunubTƏHSİL (YENİLİKLƏR GÖZLƏNİLİR) - 4.510 oxunub«MƏN FƏXR EDİRƏM Kİ, AZƏRBAYCANLIYAM» - 4.231 oxunub\nDigər keçidlər:\tSayğac\tZiyarətçilərimiz\t21мая\nHEYDƏR ƏLİYEV – BÖYÜK AZƏRBAYCANLI\nULU ÖNDƏRƏ MƏHƏBBƏTİN NÜMAYİŞİ\nÜMUMMİLLİ LİDERİN ADINI DAŞIYAN MEYDANDAN REPORTAJ\n2013-cü ilin 10 may günüdür. Hava da gözəldir, insanların ovqatı da. Dahinin adını daşıyan prospektboyu qələbəlik müşahidə olunur. Əllərində gül-çiçək dəstələri tutanların çöhrələri gülür, gözlər işıqlı hisslərdən güc alır. Dahi öndərin 90 illik yubileyi günü hamının ünvanı eynidir – Heydər Əliyev əzəmətinin boy verib görsəndiyi meydanda ucalan vüqarlı abidəyə monitordan səslənən və hər bir misrasında azərbaycanlı siyasət dahisinin obrazı canlanan nəğmənin müşayiəti ilə yol alırlar. Onlar abidəyə təkcə əllərindəki təravət saçan buketləri, əklilləri yox, həm də qəlblərindəki sevgini, sönməyən, illər keçsə də azalmayan məhəbbəti gətirirlər. Bir azdan mərasim öz iştinə başlayır, ilk öncə dahinin abidəsi önünə şəhər rəsmiləri, tanınmış ziyalılar, hüquq-mühafizə orqanlarının rəhbərləri güllər düzərək dərin ehtiramlarını ifadə edirlər. Onlardan estafet alan şəhər sakinləri dahinin abidəsi önündən keçərkən necə də həyəcanlı, qürurlu görünürlər. Öz hisslərini şəhər 6 nömrəli tam orta məktəbin müəllimi Vüsalə Həmzəyeva belə ifadə edir: – Heydər Əliyev epoxası heç vaxt bitməyəcəkdir. Çünki bu epoxa yalnız tarix deyil, daha çox gələcəkdir, Vətənimizin və xalqımızın gələcək perspektivlərini müəyyənləşdirən qüdrətli amildir.\nAzərbaycan vətəndaşlarının Heydər Əliyev ideyalarına, siyasət dühasının müəyyənləşdirdiyi siyasi kursa dərindən inamı ona görə diqqət çəkəndir ki, bu ideyalar Azərbaycanın gələcəyinə, xalqımızın gələcək taleyinə də müsbət təsir göstərmək imkanına malikdir.\nMeydanda növbəti müsahibimiz olan tibb işçisi Tavat İsgəndərovanın dedikləri bunun əyani sübutudur: – Ulu öndərin cismani yoxluğundan 10 il keçib. Ötən 10 il ərzində Azərbaycan onun müəyyənləşdirdiyi ideyaların və siyasətin Azərbaycan Prezidenti İlham Əliyev tərəfindən həyata keçirilməsi nəticəsində böyük inkişaf yolundadır.\nİnsanlar ulu öndərin adını daşıyan meydana daxil olarkən başlarını vüqarla dik tuturlar, ulu öndərin əzəmətli heykəli qarşısında ehtiramla əyirlər. Onlardan biri 7 nömrəli tam orta məktəbin direktoru Rəşad Əsədov bunları söyləyir: Yevlaxda silsilə tədbirlər bir-birini əvəz edir. Onların kulminasiya nöqtəsidir həmyerlilərimizin bu sevgi, ehtiram dolu yürüşü. Belə zənn edirəm ki, ulu öndərin Azərbaycan dövləti və xalqı qarşısındakı xidmətlərini böyük azərbaycanlı sözü çox gözəl ifadə edər. Xalqımız xoşbəxtdir ki, XX əsr Azərbaycana, millətimizə iki böyük və əvəzolunmaz nemət bəxş etmişdir: dövlət müstəqilliyi və əbədi lider.\nTale Əzimov, şəhər Mədəniyyət və Turizm şöbəsinin əməkdaşı: – Ulu öndər kiçik bir məmləkətin adını bütün dünyada tanıtmağa nail oldu. O, qəlbi daim bəşəri duyğularla döyünən ümummilli lider, böyük azərbaycanlı idi. Biz onu heç zaman unutmayacağıq.\nBəli, doğrudan da Azərbaycanın memarı və qurucusu unudulmazdır, əbədiyaşardır. Çoxlarımız üçün müasirdir. Onu yaxından görmüşük, çıxışlarını dinləmişik. Gənclik isə ulu öndərin azərbaycançılıq fəlsəfəsi yönündə tərbiyə olunur. Müsahibə aldığımız soydaşlarımızın söylədiyi kimi, nə qədər Azərbaycan var, bu xalq var – ulu öndərin, azman siyasət nəhənginin adı dillərdə əzbər, əməlləri qəlblərdə əbədiyaşar olacaqdır.\nMüəllif: jurnalist, 12:07 Bir ismarıc\n23 мая 2013 в 16:51 Salam eziz yerlilerim. Mende Yevlaxliyam, baxmayaraq ki, vetenden cox uzaqlarda yasayiram. Mene cox sevindiricidir ki, sizin “KUR” qazetinin sayti vasitesi ile vetenimdeki yeniliklerle tanis oluram. Rehberliyiniz Emine Xanim basda olmaqla hamini bele bir saytin varligi munasibeti ile tebrik edirem. Mene ele gelir ki, eger men vetenimdeki yenilikleri xaricde oz evimde oturub sizin bu sayt vasitesi ile izleyib yeniliklerle tanis oluramsa bu tek sizin deyil hemde menim vetenimdeki muasir inkisafin ugurudu. Ugurlar Size. sag olun ki varsiniz. Hormetle hemyerliniz Lamiye Mustafayeva


Şeyxülislam A.Paşazadə KAICIID Direktorlar Şurasının videokonfrans formatında keçirilən sessiyasında iştirak etdi. -\nŞeyxülislam A.Paşazadə KAICIID Direktorlar Şurasının videokonfrans formatında keçirilən sessiyasında iştirak etdi.\nQafqaz Müsəlmanları İdarəsinin sədri Şeyxülislam Allahşükür Paşazadə 9 iyun tarixində KAICIID Beynəlxalq Dinlərarası və Mədəniyyətlərarası Dialoq Mərkəzinin Tərəflər şurası və Direktorlar şurasının videokonfrans formatında keçirilən birgə sessiyasında iştirak etdi.\nShanti Ashram təşkilatının direktoru Dr. Kezevino Aramın sədrliyi ilə keçən sessiyada Şeyxülislam A. Paşazadə ilə bərabər Direktorlar Şurasında təmsil olunan Ekumenik Patriarxatının Kadıköy (Xalxidon) Mitropoliti Emmanuel, Vatikanın Dinlərarası dialoq üzrə Pontifik şurasının sədri Kardinal Migel Ayuso, Livan Milli Xristian-Müsəlman Dialoq Komitəsinin Baş Katibi Dr. Məhəmməd Sammak, Yaponiya Rizxo Kosey-Kay Buddist təşkilatının Prezidenti Koşo Nivano, İngilis kilsəsinin Dinlərarası məsələlər üzrə məsləhətçisi Riçard Sudvort, İmam Məhəmməd bin Saud Universitetinin təmsilçisi Dr. Hamad əl-Məcid, Amerika Yəhudi Komitəsinin Dinlərarası məsələlər üzrə beynəlxalq direktoru Baş Ravvin David Rosen, habelə Beynəlxalq Mərkəzin Baş Katibinin müavini Alvaro Albacete iştirak etdilər.\nTədbirin gedişində cari məsələlər ətrafında müzakirələr aparıldı və hesabatlar dinlənildi. Katibliyin əməkdaşları KAICIID-in dünyanın bir sıra ölkələrində, o cümlədən, Nigeriya, Mərkəzi Afrika Respublikasında, Myanmada, eləcə də ərəb regionunda fəaliyyətlər barədə ətraflı məlumat verdilər.\nTədbirdə çıxış edən Şeyxülislam Allahşükür Paşazadə Azərbaycan və Qafqaz müsəlmanlarının səmimi salamlarını və öz xeyir-dualarını iştirakçıların diqqətinə çatdırdı. Daha sonra son günlər Hindistanda pandemiyadan çoxsaylı ölüm halları ilə bağlı başsağlığı verdi və dualar etdi ki, Allah-Təala yaxın zamanda bəşəriyyəti COVİD-19 bəlasından xilas etsin.\nGündəlikdə duran, müzakirə olunan məsələlər barədə öz fikirlərini və tövsiyələrini onlayn sessiya iştirakaçılarının diqqətinə çatdıran QMİ sədri A. Paşazadə KAICIID nəzdində müxtəlif regionları təmsil edən dini liderlər şurasını təsis etmək təşəbbüsü ilə çıxış etdi. Təşəbbüs iştirakçılar tərəfindən müsbət dəyərləndirildi.\nDünyanın ən nüfuzlu beynəlxalq hökumətlərarası təşkilatlarından olan KAICIID-in 9 nəfərlik Direktorlar Şurasında yer alan müsəlman dini lider Şeyxülislam Allahşükür Paşazadə pandemiya şəraitinə baxmayaraq KAICIID təşkilatının proqram üzrə layihə və təşəbbüslərin həyata keçirilməsi yönündə səylərinin davam etdirildiyini rəğbətlə vurğuladı və Azərbaycanda bu istiqamətdə görülən işlərdən bəhs etdi. Birgə sessiya iştirakçıları tərəfindən Azərbaycan dövlətinin dünyada dinlərarası dialoq və əməkdaşlığa verdiyi töhfələr qeyd olundu. Onlayn sessiya məhsuldar keçdi.\n9.6.2021 - 17:05\nOxunub : 7512


Peyğəmbərlərə İman üçün axtarış neticesi\nAxtarış Neticesi : Peyğəmbərlərə İman\nili məlum olmayan bir kəsə diyət (qanbahası) olaraq bir inək qurban etmək haqqında) son hissəsinin; peyğəmbərlərə hər hansı bir məsələ barəsində israrla sual verməyin yaxşı hərəkət olmadığını anlatmaq məqsədilə bu surədə xatırladılmasından irəli gəlmişdir (bax 67-72-ci ayələr). Surənin bəzi hallarda\nişləri bəyənilən Allah) tərəfindən nazil edilmişdir.\n44.Əgər Biz onu özgə bir dildə olan Quran etsəydik (Məkkə müşrikləri) “Məgər onun ayələri\nun vəd olunmuş günə (qiyamət gününə);\n3.And olsun şəhadət verənə və (haqqında) şəhadət verilənə (peyğəmbərlərə və onların ümmətlərinə, yaxud cümə və Ərəfə günlərinə) ki,\n4.(Nəcrandan İsaya iman gətirmiş kimsələri yandırıb külə döndərən) xəndək sahibləri (lənətə düçar olub) qətl edildilər.\nrucu olduğu qeyd olunur. Ayədən də açıq-aydın görünür ki, oruc ilk peyğəmbər Adəmdən etibarən bütün peyğəmbərlərə və onlara iman gətirənlərə fərz bilinib.\nCahiliyyət dövrünün ərəbləri müxtəlif oruclar tuturdular. Xüsusilə nəzir orucu ərəb toplumunda geniş yayılmışdı. Bundan başqa, Ərəbistan yarı\nsəh. 345 və 524). Həmçinin, İslam peyğəmbərinin (s.ə.s.) Əhli-beytindən olan imamlar da bu cəhətdən peyğəmbərlərə bənzəyir, yəni onların da cəsədi qəbirdə çürümür və salamat qalır. İmam Cəfər Sadiq (ə) bu barədə belə buyurmuşdur: "Şübhəsiz, Allah bizim (imamların) sümüyümüzü çürütməyi torpağa, ətimi\na və onun övladına (əl-əsbat) göndərilənlərə, Musaya və İsaya verilənlərə, Rəbbi tərəfindən (bütün) peyğəmbərlərə verilən şeylərə (möcüzələrə) inanmışıq. Onlardan heç birini digərindən ayırmırıq. Biz ancaq Allaha boyun əyən müsəlmanlarıq!”\n137 (Ey möminlər!) Əgər onlar da siz inandığınız kimi (All\nimə, İsmailə, İshaqa, Yəquba və onun oğullarına nazil edilənə, Rəbbi tərəfindən Musa, İsa və (sair) peyğəmbərlərə verilənlərə inandıq və onların heç birini bir-birindən ayırmırıq. Biz yalnız Ona (Allaha) təslim oluruq!”\n85 Kim islamdan başqa bir din ardınca gedərsə, (o din) heç vaxt ondan qəbul ol\nrirlər. Biz, əlbəttə, onlara böyük mükafat verəcəyik!\n163 (Ya Rəsulum!) Biz Nuha və ondan sonrakı peyğəmbərlərə vəhy göndərdiyimiz kimi, sənə də vəhy göndərdik. Biz İbrahimə, İsmailə, İshaqa, Yəquba və onun övladlarına, İsaya, Əyyuba, Yunisa, Haruna və Süleymana da vəhy göndərdik. Biz Davuda da Zə\nəsxərəyə qoyduqlarının özü məhv etdi.\n12 De: “Göylərdə və yerlərdə olanlar kimindir?” De: “Allahındır!” O Öz-özünə rəhmli olmağı yazmışdır. (Bəndələrinə qarşı rəhmli olmağı Özü üçün


Putini nüvə müharibəsindən çəkindirə biləcək şəxs kimdir?\nUkrayna Prezidenti Aparatının müşaviri Aleksey Arestoviç bildirib ki, Rusiya NATO ölkələrinə nüvə zərbəsi endirmək istəyəcəyi təqdirdə Qərb ilk növbədə Çinə üz tutacaq. Onun sözlərinə görə, rəsmi Pekin Rusiya prezidenti Vladimir Putini nüvə müharibəsinə başlamağa imkan verməyəcək əsas “silahdır”. Modern.az xəbər verir ki, Arestoviç bunu FEYGIN LIVE YouTube kanalının efirində deyib. O qeyd edib ki, bütün dünya “çılğın manyak”la qar�\nBakı, Sumqayıt və Qəbələdə qanunsuz silah saxlayanlar həbs edildi\nDaxili İşlər Nazirliyi Baş Mütəşəkkil Cinayətkarlıqla Mübarizə İdarəsinin əməkdaşları tərəfindən üzərlərində və yaşadıqları evlərdə qanunsuz olaraq odlu silah-sursat saxlayan şəxslərə qarşı əməliyyatlar həyata keçirilib. Gundeminfo.az-a daxil olan əməliyyat məlumatı əsasında Bakı və Sumqayıt şəhərləri, eləcə də Qəbələ rayonunda keçirilən tədbirlər zamanı Elvin Kərimov, Rüstəm Kərimov, Akif Abzərov, Vüsal Cəfərov və Asl\nƏrdoğan Putinlə görüşmək üçün təcili Moskvaya gedir\nƏrdoğan Putinlə görüşmək üçün təcili Moskvaya gedir. KONKRET.az xəbər verir ki, bu barədə Rusiya Teleqram kanalları məlumat verib. Məlumata görə, Türkiyə Prezidenti Rəcəb Tayyib Ərdoğan Rusiya lideri Vladimir Putinlə görüşmək üçün təcili Moskvaya gedəcək.


Vətəndaşlara hər zaman diqqət və qayğı ilə yanaşılmalıdır - Xəbərlər - QAZAX RAYON Icra Hakimiyyəti\nVətəndaşlara hər zaman diqqət və qayğı ilə yanaşılmalıdır\nRespublika Prezidenti cənab İlham Əliyevin son günlər rəhbər vəzifəli şəxsləri qəbul edərkən onlarla olan söhbəti zamanı dövlət məmurları haqqında söylədiyi fikirlər, onların vətəndaşlarla daim təmasda olmaları, bütün kəndləri gəzmələri, kənd camaatı ilə görüşmələri, vətəndaşların qayğıları ilə yaşamaları, onların problemlərini öyrənmələri, düzgün təhlil aparmaları barədə aidiyyatı üzrə verdiyi tapşırıq və tövsiyələr bir daha onu göstərir ki, müstəqil Azərbaycan dövlətinin yürütdüyü uğurlu siyasətin əsasını hər zaman vətəndaş amili təşkil edir. Dövlət başçısının vətəndaşlara olan sonsuz diqqət və qayğısı, onun söylədiyi “Vətəndaşlara hər zaman diqqət və qayğı ilə yanaşılmalıdır” kimi dəyərli fikirləri Qazaxda da öz real əksini tapmaqdadır.\nBu gün Qazax Rayon İcra Hakimiyyətində Rayon Məşğulluq Mərkəzinin, Dövlət Sosial Müdafiə Fondunun Qazax Rayon şöbəsinin və 27 nömrəli Tibbi Sosial Ekspert Komissiyasının kollektivləri ilə keçirilən iclasda icra başçısı tərəfindən verilən tapşırıq və tövsiyələr, bildirilən iradlar bir daha onu göstərdi ki, rayonda vətəndaş amili bundan sonra da həmişə ön planda olacaq.\nQazax Rayon İcra Hakimiyyətinin başçısı Rəcəb Babaşov iclası giriş sözü ilə açaraq keçirilən tədbirin məqsəd və əhəmiyyətindən danışıb. Ölkə başçısının son günlər apardığı kadr dəyişikliyi, yeni təyin olunan dövlət məmurlarını qəbul etməsi, həmin görüşlər zaman verdiyi tapşırıq və tövsiyələr barədə fikirlərini çatdıran rayon rəhbəri həmin görüşlər zamanı deyilən sözlərin bu gün hər bir dövlət məmuruna aid olduğunu bildirib. İcra başçısı həmin görüşlər zamanı ölkə rəhbərinin vətəndaşlara qarşı necə davranılmalı olduğunu, həmişə onlara həssas münasibət göstərilməsini, ölkəmizdə şəffaflığın tam təmin olunması üçün rüşvətxorluğa və korrupsiyaya qarşı barışmaz mövqedə olduğunu dəfələrlə səsləndirdiyini qeyd edib.\nİcra başçısı yuxarıda adları qeyd olunan hər üç sahənin ən həssas və vətəndaşların qayğılarının tam əhatə olunduğu sahələr olduğunu bildirib. Odur ki, hər bir vətəndaşın haqlı-haqsız olub-olmamasından asılı olmayaraq onların müraciətlərinə, istəklərinə həmişə qayğı ilə yanaşılmasını, hər bir vətəndaşı təmkinlə dinləyib lazımi rəsmi cavab verilməsini, vətəndaşlar arasında öz hüquqları barədə maarifləndirmə işinin aparılmasını qeyd edib. Vətəndaşın istəyinin nə olmasından asılı olmayaraq məsələnin əsl mahiyyətini olduğu kimi çatdırmağı vurğulayıb.\nRayon rəhbəri qeyd edib ki, əgər bu gün ölkə başçısının yürütdüyü dövlət siyasətinin əsasında vətəndaş amilinin dayandığını söyləyiriksə, biz məmurlar da hər zaman çalışmalıyıq ki, həmin siyasəti olduğu kimi yerinə yetirək və həmin amilin bütün respublikada ön planda olduğunu öz əməli işlərimizlə göstərək.\nBugünkü iclasın da əsas məqsədinin məhz bu amili çatdırmaq olduğunu qeyd edən icra başçısı vətəndaşlara olan diqqət və qayğının, rayonda bütün sahələr üzrə olan şəffaflığın bundan sonra da olduğu kimi yerinə yetiriləcəyini bildirib. Vətəndaşlara göstərilən diqqət və qayğının, səmimi münasibətin kökündə onların məmnunluğunun dayandığını vurğulayan rayon rəhbəri hər bir vətəndaşın razı qalması üçün hər bir işçinin böyük səylə çalışmasını söyləyib.\nSonda rayon rəhbəri vətəndaş-dövlət məmuru münasibətinin ölkə başçısının istəyinə, verdiyi göstərişlərə uyğun şəkildə qurulması üçün tək idarə, müəssisə, təşkilat rəhbərlərinin deyil, bütün kollektivlərin səfərbər olmalarını qeyd edib və bununla bağlı aidiyyəti üzrə tapşırıq və tövsiyələrini verib. Verilən göstərişlərdən, söylənilən fikirlərdən nəticə çıxarmalarını tövsiyə edib.


Bakıda “1033” gecə klubunun rəhbəri həbs edilib | marja.az\nBakıda “1033” gecə klubunun rəhbəri həbs edilib\nPaytaxtın Yasamal rayonunda yerləşən “1033” gecə klubunda koronavirus epidemiyası ilə əlaqədar tətbiq edilmiş karantin rejiminin pozulması halları aşkar olunub.\nPolis əməkdaşları tərəfindən keçirilən tədbir zamanı gecə klubuna gələn şəxslərin COVID-19 pasportunun yoxlanılmadığı, masalararası məsafənin gözlənilmədiyi, müştərilərə qəlyan təklif edildiyi və bu kimi digər karantin qaydalarının kobud şəkildə pozulduğu müəyyən olunub.\nTədbir nəticəsində gecə klubunun rəhbəri, əvvəllər məhklum olunmuş Mehdi Abbasov və orada işləyən xidməti personal saxlanılıblar.\nDİN-in Baş Mütəşəkkil Cinayətkarlıqla Mübarizə İdarəsində fakta görə Cinayət Məcəlləsinin 139-1.1-ci (Epidemiya əleyhinə rejimin, sanitariya-gigiyena və ya karantin rejimlərinin pozulması) maddəsi ilə cinayət işi başlanılıb və “1033” gecə klubunun rəhbəri Mehdi Abbasov tutularaq istintaqa cəlb edilib. Onun barəsində məhkəmənin qərarı ilə 3 ay müddətinə həbs qətimkan tədbiri seçilib.\nHazırda iş üzrə əməliyyat-istintaq tədbirləri davam etdirilir.\n1033 gecə klubu Mehdi Abbasov


Tramp: “İranın CİA casuslarını tutması ilə bağlı iddiası ağ yalandır”\nGünazTV: ABŞ prezidenti Donald Tramp iyulun 22-də “Twitter” səhifəsində yazdığı bir statusda İran Kəşfiyyat Nazirliyinin ölkədə Amerikaya bağlı 17 casusun tutulması ilə bağlı yaydığı məlumata münasibət bildirib.\nTramp bildirib ki, İranda Amerika casuslarının həbs olunması ilə bağlı yayılan xəbər tamamilə saxtadır: “İranın CİA casuslarını tutması ilə bağlı yaydığı xəbər tamamilə saxtadır, ağ yalandır. Bu, tam məğlubiyyətə uğramış və nə edəcəyini bilməyən İranın dini rejiminin yeni bir yalan və propaqandasından başqa bir şey deyil. Bu yalan, onların vurulub salınmış pilotsuz uçan aparatları ilə bağlı uydurduqları dastan kimi bir şeydir.\nOnların (İranın) iqtisadiyyatı ölüb və durumları bu baxımdan daha da pisləşəcək. İranın vəziyyəti mükəmməl bir qarma-qarışıqlıq, nizam-intizamsızlıqdır” –deyə ABŞ prezidenti Tramp əlavə edib.\nXatırladaq ki, ETTELAAT-ın anti-casusluq bölməsinin baş direktoru iyulun 22-də mediaya açıqlamasında ölkənin həssas mərkəzlərində 17 casusun həbs edildiyindən xəbər verib.\nAdı mediaya açıqlanmayan ETTELAAT rəsmisi deyib ki, ötən ayın sonlarında (xordadın 28-də) ölkənin mühüm və həssas iqtisadi, hərbi, nüvə və kiber mərkəzlərində çalışan, Amerikanın Mərkəzi Kəşfiyyat İdarəsinə (CİA) casusluq edən 17 nəfər həbs edilib: “Tutulan casus şəbəkəsi üzvlərinin bir-biri ilə əlaqəsi olmayıb. Onlar ayrı-ayrılıqda fəaliyyət göstəriblər. Həbs edilənlər podratçı və müşavir kimi işlədikləri mərkəzlərdə topladıqları informasiyaları CİA-ya ötürüblər.\nABŞ prezidenti Donald Tramp “Twitter” səhifəsi İran Kəşfiyyat Nazirliyi (ETTELAAT) Amerikaya (CİA) bağlı 17 casus tutulmaq həbs edilmək Saxta ağ yalan


Sumqayıtda yük maşını kanala aşdı - modern.az\n11 Avqust 2020, 22:22 | AKTUAL\nSumqayıtda “Stansiya Sumqayıt” adlanan ərazisində yol qəzası baş verib.\nModern.az xəbər verir ki, 1987-ci il təvəllüdlü Əbilov Səxavət Məhyəddin oğlunun idarə etdiyi “KamAZ” markalı yük maşını yoldan çıxaraq Samur-Abşeron kanalına aşıb.\nSürücü Qubadlı Rayon Polis Şöbəsinin əməkdaşları tərəfindən sıxışıb qaldığı kabinədən çıxarılıb. Sürücünün içkili olduğu və yük maşınını icarə əsasında idarə etdiyi bildirilir. Nəqliyyat vasitəsinə ciddi ziyan dəyib.


Castin Biber etiraf etdi: “Ölümcül xəstəliklə mübarizə aparıram” – FOTO » Bizim Əsr\nTarix: 9 yan 2020 [22:59]\nDünya şöhrətli müğənni Castin Biber həkimlərin ona “Layma” xəstəliyinə yoluxma diaqnozu qoyduğunu açıqlayıb.\n“Moskovskiy Komsomolets”in məlumatına görə, bu barədə müğənni “Instagram” hesabında paylaşım edib.\n“Bir çoxları Castin Biberin pis görünməyə başladığını, metanfetamin istifadə etdiyini dedilər. Bu insanlar anlaya bilmir ki, bir qədər əvvəl məndə “Layma” xəstəliyi, yalnız bu da deyil, həmçinin, ciddi xroniki mononükleoz aşkar edildi. Bütün bunlar mənim dərimə, beynimin işinə, enerjimə və ümumilikdə, sağlamlığıma təsir göstərdi”, – müğənni bildirib.\nOnun sözlərinə görə, son iki ili çox çətin yaşayıb, lakin düzgün müalicə sayəsində hələlik müalicəsi olmayan xəstəlik yaxşılaşmağa doğru gedib və yenidən səhnədə çıxış edə biləcək.


-- 319 kənd yandırılıb\nBeynəlxalq Myanma Müstəqil Araşdırma Missiyasının rəhbəri Marzuki Darusman Myanmada müsəlmanlara edilən işgəncələr barədə hesabatı açıqlayıb.\nMaide.az “Dünya Bülteni”nə istinadən xəbər verir ki, o, ötən ilin 25 avqustundan etibarən Myanmanın Arakan bölgəsində müsəlmanların yaşadığı 319 kəndin tamamilə və ya qismən yandırıldığını bildirib. Beynəlxalq KİV-lərin məlumatında isə yandırılmış kəndlərin sayının 350-dən çox olduğu bildirilir.\nDarusman, peyk vasitəsilə çəkilən görüntülərdə işgəncənin miqyasının çox böyük həddə olduğunun üzə çıxdığını deyib:\n“Əlimizdə körpə uşaqların vəhşicəsinə qətlə yetirilməsinə, qızlara təcavüz edilməsinə dair çox faktlar var. Myanma hökuməti Arakan əyalətinə girişə icazə vermir. Baş verənlərlə bağlı istintaq aparılmasını şərait yaratmır”.\nO, sözlərinə əlavə edib ki, Arakan müsəlmanlarının evlərinə qayıda bilməsi üçün lazımi təhlükəsizlik tədbirləri görülməlidir.\nQeyd edək ki, Myanmada etnik təmizləmə nəticəsində 10 minə yaxın müsəlman qətlə yetirilib. Myanmada zülm və işgəncələr səbəbindən 690 min müsəlman Banqladeşə sığınıb.\n1970-ci illərdə Arakanda təxminən 2 milyon müsəlman yaşayırdı, lakin ifratçı buddistlrəin və Myanma ordusunun sistematik hücumlardan canlarını qurtarmaq bu rəqəm 350 mindən aşağı düşüb.\nTeqlər : #Myanmada müsəlmanlara qarşı vəhşiliyin mənzərəsi ,\nŞri-Lanka hakimiyyəti kütləvi anti-müsəlman hərəkətlərin səbəblərini öyrənir


Sifarişli heyət: Yurçeviç üçün namizədləri kim seçib?\nMilli komandamızın yeni baş məşqçisi Nikola Yurçeviç açıqladığı ilk heyət ilə özünü ifşa etdi. Xorvat məşqçi yığma komandaya özünün deyil, məsləhətçilərinin istəyinə görə oyunçu seçib.\nXorvatiya millisi ilə rəsmi, Litvaya qarşı yoxlama görüşlərində oynayacaq 23 nəfərlik heyət xeyli qəribədi. Sürpriz adlar bir yana, layiq olub çağırılmayanlar da var.\nTəbii ki, seçimi məşqçinin öhdəsinə buraxıb, hörmət göstərmək olardı. Amma görəndə ki, seçilənlər yalnız “Sumqayıt”ın prezidenti, millinin qeyri-rəsmi meneceri Riad Rəfiyevin istəyinə görədi, susmaq olmur. Yurçeviçin gəlişində də birbaşa rol oynayan bu növcavan meneceri olduğu futbolçuları millinin düşərgəsinə çağırtdırıb.\n3 qapıçı, 7 müdafiəçi, 10 yarımmüdafiəçi, 3 hücumçunun xidmətindən yararlanacaq Yurçeviç komandanı martın 16-dan etibarən təlim-məşq toplanışına yığacaq.\nQapıçıların siyahısında millinin kapitanı Kamran Ağayevi görmədikdə təəccübləndik. Düzdü, Səlahət Ağayev bu gün ən yaxşı formadadı, Emil Balayev Qazaxıstanda legioner həyatı yaşayır. Bununla belə, səhvləri üzündən ehtiyata göndərilən “Qarabağ”lı Şahruddin Məhəmmədəliyevdənsə Kamran daha layiqli idi. Hətta son vaxtlar kobud səhvlərlə yadda qalması da seçimin onun üzərində edilməsinə əngəl olmamalıydı. “Zirə”də bu il möcüzələr yaradan Kamal Bayramov belə Şahruddindən daha yaxşıdı.\nKlubdan aldığımız məlumata görə, Kamran dabanından zədə alıb və “Keşlə”nin dünənki məşqçini buraxıb. Onun növbəti turda oynayıb-oynamayacağı bilinmir, klubundan da dəqiq söz demirlər. Oynamasa, Yurçeviçə rəy verən həkimlər haqlı çıxacaq, oynasa, o zaman şübhələr daha da artacaq.\nMüdafiədə Maksim Medvedev, Bədavi Hüseynov, Rahil Məmmədov, Ömər Buludov, Anton Krivotsyuk, Təmkin Xəlilzadə, Şəhriyar Rəhimov yer alacaq. Zədəli Pavel Paşayevin yoxluğunda Şəhriyarın dəvət alması gözləniləndi. İnsaf naminə, klubda da pis çıxış etmir. Amma “Qəbələ”dən heç kimin dəvət almaması, hətta əla mövsüm keçirən Bəhlul Mustafazadənin yaddan çıxarılması təsadüf ola bilməz.\nQara Qarayev, Riçard Almeyda, Mahir Mədətov, Araz Abdullayev, Eddi İsrafilov, Emin Mahmudov, Namiq Ələsgərov, Əli Babayev, Aleksey İsayev və Dmitri Nazarovun adının olduğu yarımmüdafiəçilər siyahısı maraqlıdı. Eddi son vaxtlar İspaniyada müntəzəm oynayır, dəvətinə qısqanc yanaşa bilmərik. Hər nə qədər ürəyimizə yatan futbolçu olmasa da, azarkeşlər sevməsə də, müntəzəm forma geyir, hansı səviyyədə olduğunu da tezliklə görəcəyik. Amma Cavid Hüseynov, Cavid İmamverdiyev, əla mövsüm keçirən Ağabala Ramazanov, Rahid Əmirquliyev kənarda qala-qala İsayevlə Babayevə debüt şansı vermək məqsədlidi. Onların ölkə çempionatında əla oyuları olub, amma indi autsayderin heyətindədilər və uğursuzdular. İsrail qanı daşıması ilə fəxr edənlərin bir günün içində milliləşdirilib, millimizin formasına layiq bilinməsi təəssüf doğurur. Deməli, bu ölkənin millisi də azərbaycanlılar üçün deyil.\nHücum xəttinin normal seçildiyini demək olar. Ramil Şeydayevlə Mirabdulla Abbasov əla formadadı, Rüfət Dadaşov enişdə olsa da, daha yaxşı olan başqası yoxdu.\n“Qəbələ”, “Zirə” və “Keşlə”nin millidə təmsilçisinin olmaması təəssüf doğurur. Halbuki Ömər Buludova debüt şansı verməklə alqış qazanan Nikola Tellur Mütəllimov, İlkin Muradov, İlkin Qırtımov, Slavik Alxasov, Amin Seydiyev, Bəhlul Mustafazadə kimi futbolçulara da qara eynəklə baxmamalıydı.\nÜmumiyyətlə, millidə “Qarabağ” 8, “Neftçi” 6, “Sumqayıt” 2, “Səbail” və “Sabah” 1 futbolçu ilə təmsil olunur. Daha 5 nəfər legioner dəvət alıb.\nAFFA-nın fəaliyyətinə qiymət vermək üçün bir faktı da qeyd edək. Şahruddin Məhəmmədəliyev, Bədavi Hüseynov, Anton Krivotsyuk, Riçard Almeyda, Eddi İsrafilov, Emin Mahmudov, Əli Babayev, Aleksey İsayev, Dmitri Nazarov, Ramil Şeydayev, Rüfət Dadaşov Azərbaycanda yetişməyib. Bu isə milli komandanın tam yarısı deməkdi. İndi Yurçeviçi qınaya bilərik, amma millinin bu vəziyyətə salınmasının səbəbləri daha dərindədi. Xorvat çalışdırıcı da ona görə seçilib ki, bu eybəcərliyə göz yumsun, kim məsləhət bilinsə, onu oynatsın, bir ilini başa vursun və yüzminlərlə avronu cibinə qoyub qaçsın.\ntarix: 13-03-2019 18:26